text:
Felagið Blóðgevi varð stovnað 23. mai 2001 og hevur til endamáls at útvega sjálvbodnar blóðgevar til Landssjúkrahúsið og saman við øðrum tílíkum feløgum í Føroyum at tryggja, at sjúkrahúsini í Føroyum fáa nóg mikið av blóði.
(sí annars "Viðtøkur felagsins")
Allir blóðgevar sum geva blóð á Landssjúkrahúsinum gerast sjálvvirkandi limir í felagnum við tilmeldan.
Á teimum trimum sjúkrahúsunum eru umleið 2.200 blóðgevar skrásettir. Hetta er umleið 4½ prosent av føroyingum. Samanlagt geva tey blóð umleið 2.200 ferðir um árið.
Av tí at ein náttúrlig frágongd altíð er, er støðugt tørvur á nýggjum blóðgevum. Skal tørvurin nøktast, krevst at í minsta lagi 5 prosent av fólkinum eru blóðgevar.
Melda teg sum blóðgeva longu í dag.
Undir "Spurningar og svar" omanfyri fæst meira at vita um hetta, at geva blóð.


c: text/html

text:
Reyði Krossur
Reyði Krossur er altjóða felagsskapur, ið rekur hjálpararbeiði í friðartíð og krígstíð. Reyði Krossur er heimsins størsti hjálparfelagsskapur, ið var settur á stovn, at verja mannalív og heilsu, at tryggja virðing fyri øllum menniskjum og at fyribyrgja og linna um menniskja líðing. Í islamskum londum eitur felagsskapurin Reyði Hálvmáni. Henri Dunant stovnaði henda felagsskap at hjálpa løstaðum hermonnum í kríggi. Í seinnu helvt í 19. øld komu nógvir Reyðakrossfelagsskapir í ymsu londunum. 16. apríl í 1926 var Reyðikrossur í Føroyum settur á stovn sum amtsdeild undir Dansk Røde Kors (1876), og 31. oktober í 1992 varð navnið broytt til Føroya Reyðikrossur. Felagsins standur er nú sjálvstøðugt felag undir Dansk Røde Kors. Reyðikrossur rekur menningarhjálp og vanlukkuhjálp og arbeiðir fyri mannarættindum.
Reyði Krossur Føroya[rætta | rætta wikitekst]
Reyði Krossur hevur virka í Føroyum í 83 ár, og er mangt manngott arbeiði gjørt øll hesi árini. Bjargingarringar hava verið settir upp kring landið, brúkt klæðir vera savnaði inn og latin teimum, ið hava tørv á tí, endurnýtslu handlar eru, nógv skeið í fyrstuhjálp vera hildin, samarittarnir hjálpa til á tiltøkum, vitjunartænastan tryggjar góða samveru til tey, ið eru einsamøll og mangt annað verður gjørt hvønn dag her á landið. Eisini hevur Reyði Krossur Føroya lati stuðul til útheimin, bæði til menningarhjálp, eitt nú tá jarðskjálvtin rakti Haiti í 2010 og tá hungursneyðin rakti Eysturafrika í 2011. Og til menningarstuðul, sum til dømis heilsuprosjektið í Kambodja, har fleiri bygdir í norður eystur Kambodja fingu stuðul, at byggja vatnbrunnar og at fáa frálæru í reinføri.

robotstxt: allowed

filter: keep


text:
Æðukongur
Æðukongur (frøðiheiti - Somateria spectabilis) er til støddar sum æða, ella heldur minni. Blikurin er enntá vakrari enn æðublikur. Nevið er fagurt reytt við einum høgum reyðgulum kjøli upp mót pannuni, vangarnir skyggja bjart grønir. Hálsur, herðar og bringa eru hvít; annars er hann mest svartur. Bøgan líkist nógv æðu. Æðukongur eigur einans í norðastu kuldalondum. Um veturin kann hann sløðast longur suður, sum til Suðurgrønlands og Íslands, sera sjaldan til Føroyar.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Danjal av Rana 11.01.2017 (12:30)
60 kappast um Norðstjørnuna
Tá freistin at tekna seg til ársins Stella Polaris tónleikakapping var úti, høvdu 60 ungfólk úr øllum landinum teknað seg til kappingina.
Stella Polaris er tónleikakapping fyri ungar føroyskar klassiskar tónleikarar, sum varð hildin á fyrsta sinni í 2014. Musikkskúlanevndin í Tórshavnar Musikkskúla er saman við Eik Banka stigtakari til kappingina. Eik Banki er høvuðsstuðul saman við Norðurlandahúsinum. Harumframt stuðla Konsertfelagið og Atlantic Airways við vinningum.
Kappingin verður hildin í Norðurlandahúsinum í døgunum 2. – 4. februar.
Kappingin er skipað í tríggjar bólkar.
• Aldursbólkinum til og við 13 ár.
• Aldursbólkinum 14 til og við 18 ár.
• Aldursbólkinum 19 til og við 24 ár.
Innleiðandi umførini í bólkunum verða hildin hósdagin 2. og fríggjadagin 3. februar. Leygarkvøldið 4. februar er finalan, har seks luttakarar úr bólkunum kappast um fyrstu, aðru og triðju virðisløn. Eftir ein stuttan steðg verður ein hátíðarløta, har virðislønir verða handaðar vinnarunum í øllum aldursbólkum.
Í mun til undanfarin ár er ætlanin at gera meira burturúr teimum yngru luttakarunum í Stella Polaris. Tí eru virðislønirnar hækkaðar, umframt at eina triðja virðisløn er løgd afturat í báðum yngru bólkunum.
Eins og seinasta ár letur Konsertfelagið vinningar. Harumframt er ein heilt nýggjur vinningur komin afturat, har Atlantic Airways letur eitt gávukort á DKK 3.000,- til vinnaran í hvørjum bólki at brúka á rutunetinum.
Í dómsnevndini eru 5 limir: ein útlendskur dómsnevndarformaður, eitt umboð fyri Føroya Symfoniorkestur, eitt umboð fyri áhoyrarar, eitt umboð fyri Tórshavnar Musikkskúla og eitt umboð fyri tónleikagreinina í breiðari merking.
Eins og undanfarin ár, hevur tað eydnast Musikkskúlanevndini at fáa altjóða viðurkendar tónleikarar við í dómsnevndina.
Dómsnevndarforkvinna er norska Tine Thing Helseth, sum er víðagitin og virdur trompetleikari. Umboð fyri tónleikagreinina í breiðari merking er konsertmeistarin í íslendska symfoniorkestrinum Sigrún Eðvaldsdóttir. Umboð fyri Føroya Symfoniorkestur er dirigenturin Bernharður Wilkinson, umboð fyri Tórshavnar Musikkskúla er urguleikarin Gudmundur Mortensen og selloleikarin Tór Verland Johansen er umboð fyri áhoyrararnar.


text:
Landsstýrið fer at biðja ein altjóða gerðarrætt avgera, um ES kann loyva sær at boykotta Føroyar.
Løgmaður fekk fyri einum góðum mánaða síðani sjey milliónir krónur at keypa sær serkunnleika at hjálpa landsstýrinum við at fyrireika gerðarættarmálið.
Fyrireika mótspælið
Nú handilsforðingarnar nærkast av álvara, er landsstýrið eisini farið undir at leggja síðstu hond á sítt mótspæl.
Tá landsstýrið hevur lagt málið fyri altjóða gerðarrætt, og tað verður, sum Útvarpið skilir, gjørt í dag, fær tað sum skilst steðgandi virknað. Og so kunnu tiltøkini hjá ES neyvan setast í verk, so leingi gerðarrætturin situr.
Havrættarsáttmálin
Altjóða gerðarrætturin, sum Føroyar fara at heita á, er partur av Havrættarsáttmálanum hjá ST.
Nakrar fáar dagar eftir at handilsforðingarnar væntandi eru komnar, hittast samráðingarfólkini hjá strandarlondunum í London at tosa um, hvussu norðhavssildin skal býtast næsta ár. Tann fundurin verður 2. og 3.september.
Fiskivinnu- og alinevndin hjá ES samtykti 31.juli at seta Føroyum handilsforðingar.
Stórur meiriluti fyri resving
268 atkvøður vóru fyri at revsa Føroyar og 17 ímóti. Lond, sum hava 68 atkvøður tilsamans, atkvøddu ikki. Fyri at verða samtykt skuldi uppskotið hava minst 260 atkvøður av teimum 352 atkvøðunum hjá teimum 28 londunum í ES, so meirilutin fyri at boykotta Føroyar var bara níggju atkvøður.
Danmark, sum hevur sjey atkvøður, atkvøddi nei. Og tað gjørdi eittans annað land eisini. Bulgaria, sum hevur tíggju atkvøður, atkvøddi eisini ímóti handilsforðingunum.
Les eisini
Tað verður neyvan nøkur niðurstøða í ár í gerðarættarmálinum um Glasir millum Landsverk og TG Verk
Tíðindi
Tróndur Vatnhamar og Finnur Koba kappast móti Solveig Hanusardóttir Olsen og Knút Háberg Eysturstein
Grønlendski landsstýrismaðurin í fiskivinnu- og veiðumálum hóttir við at taka loyvi frá grønlendsku skipunum, um tey ikki fáa skil á rúsevnum umborð
Eivør hevur roynt tað, Jógvan Hansen somuleiðis, og nú fer Kristina Bærendsen at syngja í íslendsku Eurovision kappingini
Týski kanslarin ætlar at varðveita viðurskiftini við USA. Verri er við hennara varakanslara, sum stúrir fyri handilsviðurskiftunum landanna millum.


text:
Bajkalvatn
Bajkalvatn, nevnt Bláa eygað í Siberia er í Landsynningssiberia og er 31.468 km2 í vídd og 1940 metrar djúpt. Tað er djúpasta vatn í heiminum og størsta vatn, har vatnið er púra fekst; her eru 27.000 km3 av vatni, sum eru 20 % av øllum feskum vatni í heiminum. Størsta dýpið er 1940 metrar. Av tí, at vatnið er so djúpt, er ómetaliga nógv feskt vatn har. Bajkalvatn verður eisini hildið at vera heimsins elsta vatn; aldurin á tí verður mettur til 70 milliónir ár. Har liva nógv ymisk dýrasløg, sum ikki eru at finna nakra aðrastaðni á jørðini, m.a. tann eyðkendi bajkalkópurin. Hetta kemur av, at vatnið er so gamalt og liggur soleiðis í lendinum, sum tað ger. Bajkalvatn er á listanum hjá ST yvir støð, sum eiga at verða varðveitt, men bæði vatnið og umhvørvið rundanum eru hótt. Har er m.a. nógvur timbur ídnaður, sum dálkar vatnið illa við sínum útláti. Seinastu árini hava skógarídnaður og evnafrøðiídnaður dálkað vatnið illa; hetta hevur fingið fólk at gera eitt stórt átak at sleppa hesi sjáldsomu náttúru undan at verða týnd.


text:
Hví fara Jehova vitni ikki í kríggj?
Jehova vitni fara ikki í kríggj av hesum orsøkum:
Lýdni móti Gudi. Bíblian sigur, at Guds tænarar skuldu ’smíða svørð síni um til plógjørn og ikki longur læra seg hernað’. – Esaias 2:4.
Lýdni móti Jesusi. Jesus segði við Pætur ápostul: „Stikk svørð títt aftur, hagar sum tað eigur at vera! Tí allir teir, ið taka til svørð, skulu falla fyri svørði.“ (Matteus 26:52) Jesus vísti soleiðis, at lærisveinar hansara ikki skuldu taka til vápn.
Lærisveinarnir hjá Jesusi akta boð hansara um ikki at vera „av heiminum“ og eru tí uttanveltaðir í politikki. (Jóhannes 17:16) Teir mótmæla ikki hernaði og forða ikki øðrum í at fara í hertænastu.
Kærleiki til onnur. Jesus segði, at hansara lærisveinar skuldu „elska hvør annan“. (Jóhannes 13:34, 35) Teir skuldu tí vera eitt heimsumfatandi brøðralag og ongantíð fara í kríggj ímóti brøðrum ella systrum sínum. – 1 Jóhannes 3:10-12.
Tey fyrstu kristnu – ein fyrimynd. Eitt leksikon um átrúnað og kríggj sigur: „Teir fyrstu lærisveinarnir hjá Jesusi noktaðu at fara í kríggj og at gera hertænastu“, tí teir hildu, at tað var „í stríð við læru Jesusar um kærleika og um at elska sínar fíggindar“. (Encyclopedia of Religion and War) Týski gudfrøðingurin Peter Meinhold segði nakað líknandi um teir fyrstu lærisveinarnar hjá Jesusi: „At vera kristin og hermaður varð mett at vera ósambæriligt.“
Gagnligt fyri samfelagið
Jehova vitni eru góðir samfelagsborgarar og eru ikki ein hóttan ímóti trygdini í londunum, sum tey búgva í. Vit virða landsins myndugleikar í samsvari við hesi bíbilsku boðini:
„Hvørt menniskja veri teimum yvirvøldum lýðið, sum yvir tí eru!“ – Rómbrævið 13:1.
„Gevið keisaranum tað, ið keisarans er, og Gudi tað, ið Guds er!“ – Matteus 22:21.
Tí fylgja vit lógini, rinda skatt og samstarva við landsins myndugleikar í teirra royndum at veita almenna vælferð.


text:
Tey fæstu doyggja um summarið
Tú velur aðrar árstíðir
Summarið er ókey
Men myrki og kaldi veturin er betur
Tað er næstan natúrligt at krúpa inn
Í myrka hornið og geva upp andan
Ella hvat vit geva upp
Ella tú sleppur handtakinum á sumrinum
Har alt er so opinlýst at onki kann halda fram
Alt tað tú hevði spart upp til og
Glett teg til er longu fari framvið
Heystið og tað sum verri er hóttir
So hví ikki sleppa handtakinum meðan tíð er
Fáa tað yvristaðið so til ber at halda fram
Til gudarnir skulu vita hvat ella við øðrum orðum
Hini kunnu halda fram nú tá ið alt
Stríði og allur tregi er av
Øll lyfti løgd á hillina
Alt sum tú skalt meðan lagt verður upp til deyðan
Ella at hann beinleiðis tekur alt við sær alt tað
Tú tekur á teg tí at soleiðis ert tú skikkaður og
Sorgin skal eisini hava sítt skal ein fara
Í dýpdina og ikki bara lata sær lynda við yvirflatuna
Tað er summarið væl egnað til og várið harafturímóti
Ja, eg veit ikki hvussu eg skal siga tað
Men tað er okkurt rótut við várinum tað er ikki
At líta á hvørki tá ið talan er um veðrið og á annan
Hátt er okkurt frekt við várinum
Sum er ógvuliga ringt at seta í samband við deyðan
Hóast hann eisini er ein frekur fani kanska er tað
Tí at tað rætt og slætt er ov nógv og ongin
Stendur seg ímóti honum og fyri ikki at vera sum smyril
Í staraflokki so velja tey flestu várið frá sum
Deyðshøvið øll uttan tey óhepnu sum ikki fáa
Møguleikan sjálv at velja men sum enda í moldini
Eins snarliga sum heglingsskúrur í apríl.
Klaus Rifbjerg (1931-2015)
Týtt hevur Oddfríður Marni Rasmussen


text:
Orð: Petur Jacob Sigvardsen
Viðmerking: Yrktur á mortansmessu 2008.
Gott sáð í veltuna Gud hevur sáað,
ja, bestu hveiti læt hann veltu fáa.
Men meðan fólkið svav um náttarleitið,
illgresið sáað varð ímillum hveiti.
Tað sáðið illimaður sáað hevur
á myrku náttarstund, tá fólkið svevur.
Gud sáaði sítt góða sáð við gleði,
tá fólkið vakið var á ljósum degi.
Nú vaksa bæði sløg í heimi saman,
– og skilja sundur tey er ikki gaman!
Tað er bert Skaparin, tað verkið fremur,
tá heimsins evsti heystardagur kemur.
Í mannahjørtum bæði sløg tí spretta,
og beggja ávøkstur man valla gretta;
tí ræður um sítt egna lív at lúka,
og aldri tað til illgresi at brúka.
Víst álvarsom her ljóðar Harrans tala
til okkum øll, ið unga ætt upp ala.
Hjálp okkum tí at stríðast, Gud, og vaka,
so hveitina í løgu tú kanst taka.


text:
Pirates of the Caribbean: The Curse of the Black Pearl
Pirates of the Caribbean: The Curse of the Black Pearl (Forbannilsið hjá Svørtu Perluni) er ein amerikanskur filmur frá 2003. Filmurin er tann fyrsti í eini røð av fýra filmum ið eru inspireraðir av Pirates of the Caribbean attraktiónini í Disney World Florida. Filmurin gjørdist ein stór success og tjenti næstan $654 mió. inn. Fáar vikur eftir frumframførsluna, kunngjørdi Walt Disney Pictures, at ein sequel fór at koma koma. Higartil eru 4 filmar gjørdir.


text:
Eyðun Klakstein 09.01.2017 (17:09)
Seks fólk funnin deyð í sethúsum í Jútlandi
Seinnapartin fingu danir ein hvøkk, tá ið løgreglan boðaði frá, at hon hevði funnið seks persónar deyðar í einum sethúsum í Ulstrup, sum liggur millum Randers og Viborg í Jútlandi.
Østjyllands Politi sigur í einari fráboðan, at tey deyðu eru tvey vaksin og fýra børn, og talan eru um eina familjutragediu.
Løgreglan fekk eina fráboðan á middegi, og síðani hava løgreglufólk kannað umstøðurnar í húsunum. Enn kann løgreglan ikki siga, hví ella hvussu fólkini eru deyð.


text:
Klaksvík
Klaksvík er næststørsti býur í Føroyum. Harumframt er Klaksvíkar kommuna næststørsta kommuna í Føroyum við umleið 4 900 borgarum. Kommunan fevnir um ein bý, fimm bygdir og er á trimum oyggjum. Á Borðoynni eru Norðoyri, Árnafjørður, Ánir og Klaksvík. Á Kalsoynni eru Mikladalur og Trøllanes. Harafturat er Svínoyggin komin við í Klaksvíkar kommunu frá 1. januar 2009. Klaksvíkin er størsti fiskivinnubýur í Føroyum.
Innihaldsyvirlit
Brot úr eldru søgu Klaksvíkar[rætta | rætta wikitekst]
Klaksvíkar kommuna varð sett á stovn í 1908, og síðani tá hevur bygdin ment seg til at verða miðdepil í Norðoyggjum, og størsti fiskivinnubýur í landinum, men søgan hjá bygdini gongur nógv longur aftur í tíðina.
Føroyar vóru bygdar av norðbúgvum frá umleið 825 til 970 e.Kr. Í hesum tíðarskeiðinum vóru tær føroysku landnámsbygdirnar til. Tað er ikki vist, at fyrsta norrøna búsetingin í Klaksvík er so gomul, men um ár 1100 hava fólk búleikast har. Tað er møguligt at fyrsta búsetingin í Klaksvík gongur heilt aftur til um ár 1000. Nakar miðdepil hevur staðið kortini ikki verið ta fyrstu tíðina.
Tey umleið 6 heimatingini, sum umframt tingið í Tórshavn hava verið í Føroyum frá fornari tíð, ganga helst aftur til búsetingina. Heimatingini vóru upprunaliga sett á óbygdum stað millum bygdir. Norðoya ting kom saman í Køtlum omanfyri Árnafjørð, men einaferð í 17. øld vóru heimatingseturnar fluttar oman millum húsini. Í Norðoyggjum savnaðust menn at halda ting í Vági – núverandi Klaksvík. Hetta tingið virkaði til 1896, tá øll heimatingini í Føroyum vóru niðurløgd.[2]
Hendan miðsavnanin av Norðoya tingsetuni í Vági í 17. øld var møguliga tekin um, at fólkatalið í Klaksvík var farið at økjast í mun til onnur støð í Norðoyggjum. Klaksvíkin var kortini ikki til sum samanhangandi eind um hetta mundið. Tvørturímóti vóru fýra býlingar á staðnum, sum vóru óheftir av hvørjum øðrum. Hesir vóru í Gerðum, á Myrkjanoyri, í Vági og í Uppsølum.
Fólkatalið var ikki stórt. Í 1802 – tá fólkatalið í Føroyum var umleið 5000 - búðu tilsamans 88 fólk í teimum fýra býlingunum. Í Uppsølum 43, í Vági 23, í Gerðum 15 og á Myrkjanoyri 7. Hesi tøl siga nakað um, hvussu stór vanlukka skalvalopini í Gerðum í 1745 og 1765, sum kostaðu ávikavist 4 og 20 fólkum lívið, vóru fyri býlingin. Bóndahúsini í Gerðum vóru bygd upp aftur á sama stað í 1745, men í 1765 vóru tey bygd uppaftur á øðrum stað.[3]
Christianskirkjan[rætta | rætta wikitekst]
Sí grein um Christianskirkjuna.
Norðoya Fornminnasavn[rætta | rætta wikitekst]
Norðoya fornminnasavn[rætta | rætta wikitekst]
- Joensen, Súsanna: 17 málningar í Klaksvík. Í: Mondul, nr. 3/1981
- Kierkegaard, Bo og Jørgen Wadum: Pilastrar, kannilurar og rosettir. Í: Mondul, nr. 1/1984
Leikalund[rætta | rætta wikitekst]
Nógv kenna handilin Leikalund, sum heldur til í einum gomlum handilshøli hjá kongliga einahandlinum.
Gamla apotekið[rætta | rætta wikitekst]
Norðoya Fornminnissavn varð stovnað í 1968 og yvirtók í 1974 gamla apotekið í Klaksvík. Hetta er eitt vakurt, gamalt høli við gomlum innrætningi. Á veggirnar vóru málaðir 17 málningar við motivum úr Klaksvík.
Savnið hevur eisini ognað sær tey gomlu Faktorshúsini, sum standa beint oman fyri gamla apotekið. Faktorshúsini vórðu bygd til faktorin samstundis sum handilshúsini.
Stevnur, mentanardagar og festivalar í Klaksvík[rætta | rætta wikitekst]
Í Klaksvík eru stevnur av ymiskum slag fleiri ferðir um árið.
Myndasavn[rætta | rætta wikitekst]
Sí eisini[rætta | rætta wikitekst]
Býráðsformenn í Klaksvíkar kommunu


text:
Av tí at vit hava ynskt tættari samband við okkara limir í Norðuratlantshavinum, hevur Koda verið í Føroyum í summar.
Vit løgdu út við einari vitjan á G! Festivalinum – sum helst telist millum heimsins vakrastu konsertøki. Sum sendifólk hjá Koda, fingu vit at sanna, at veðrið hevur stóra ávirkan á alt í Føroyum. Alt gekk uppá stás á stóra pallinum fyrstu tveir dagarnar, men tá flóðin triðja dagin stóð inn á meginpartin av sandinum, mátti framførslan hjá høvuðsnavninum leygardagin, amerikansku Sister Sledge, flytast niðan á Spæliplássið.
Myndir: Síggj myndir frá vitjanini í Føroyum á Facebook síðuni hjá Koda
Føroyskir ambassadørar
Millum hini nøvnini á G! Festivalinum var ein av teimum føroysku ambassadørunum hjá Koda, Eivør, ið rúnabant sínar áhoyrarar við heili trimum 'hoyma' konsertum. Konsertirnar vóru í stovuni í einum vøkrum húsum við útsýni yvir allan fjørðin, og áhoyrarnir sótu á stólum og á gólvinum og vórðu drigin inn í akustiska heimin hjá Eivør. Koda hevur í summar gjørt avtalu við fimm føroyskar tónleikarar og tónaskøld, sum í framtíðini vera 'ambassadørar' hjá Koda (og Gramex), og sum á tann hátt fara at vera við til at greiða frá um arbeiðið hjá Koda við rættindum. Umframt Eivør eru ambassadørarnir Greta Svabo Bech, Benjamin Petersen, Heri Joensen og Niels Arge Galán. Greta Svabo Bech spældi eisini fyrsta dagin á G! Festivalinum. Týr vóru millum høvuðsnøvnini, ið spældu á stóra pallinum á sandinum. Sangarin Heri Joensen livdi, eins og restin av bólkinum, upp til navnið, tá teir fóru á pallin fríggjakvøldið.
Fyrst í august gekk leiðin aftur norðureftir, fyri at taka lut í Summarfestivalinum. Millum høvuðsnøvnini í ár vóru Eivør, Byrta og Dynamit, saman við legendarisku Twisted Sister.
Vitan um føroysku limirnar
Á báðum festivalunum høvdu vit høvi at hitta nógvar av okkara føroysku limum og ikki-limum, sum løgdu leiðina framvið básinum vit høvdu saman við Gramex. Prátið var gott og spurningarnir nógvir. Vit fóru aftur til Danmarkar við nýggjari vitan um, hvussu vit frægast kunnu hjálpa okkara føroysku limum, tá tað snýr seg um skráseting av nýggjum verkum, rapportering, Føroysku Mentanarpuljuna, spurningar um upphavsrætt, og vit gleða okkum at hitta okkara føroysku limir og samstarvspartnarar á G! Festivalinum í 2015.
Fakta
Umframt Danmark, umsitur Koda eisini upphavsrættindi í Føroyum og Grønlandi. Tað merkir, at vit vegna okkara limir gera avtalur við t.d. føroyskar festivalar, spælistøð, útvarpsstøðir og diskotek vm.
Tá tú framførir í Føroyum ella verður spældur í føroyskum útvarpi, fært tú, hvis avtala um viðurlag fyri framførsluna er gjørd, avrokning fyri tað uttan mun til um tú býrt í Føroyum ella Danmark. Føroyska upphavsrættarlógin frá mei 2013 gevur tónaskøldum, orðasmiðum og tónleikaforløgum rætt til gjald, tá teirra tónleikur verður nýttur alment.
Um tú hevur spurningar um limaskap, um stuðul ella okkurt heilt triðja, ert tú vælkomin at seta teg í samband við Cecilie Ifversen á cif@koda.dk.
Fyri meira kunning um føroysku ambassadørarnar hjá Koda ella kunning til føroyskar limir, trýst her.


text:
Søga 105: Bíðitíð í Jerúsalem
HESI fólkini eru Jesu lærisveinar. Tey hava gjørt sum hann segði, tey vórðu verandi í Jerúsalem. Meðan tey øll bíða, verður alt húsið knappliga fylt av einum veldigum sjóði, sum av einum óførum stormi. Og nú vísa tungur av eldi seg yvir høvdunum á øllum lærisveinunum. Sært tú á bílætinum at ein lítil logi er yvir hvørjum teirra? Hvat man tað hava at týða?
Tað er eitt undur! Jesus er aftur hjá Faðir sínum í himli, og hann úthellir Guds heilaga anda yvir lærisveinarnar. Veitst tú hvat andin fær teir at gera? Jú, teir fara allir samlir at tosa ymisk mál. Á undursaman hátt tosa teir knappliga mál sum teir ongantíð fyrr hava dugað.
Nógv fólk í Jerúsalem hoyra ljóðið ið er sum ein veldigur stormur, og tey streyma til fyri at vita hvat hendir. Summi eru komin úr øðrum londum fyri at halda vikuhøgtíðina hjá ísraelsfólki. Sum tey verða bilsin! Tey hoyra lærisveinarnar tosa á teirra egna máli um øll tey stórverkini Gud hevur gjørt.
’Hesi fólkini koma øll úr Galilea,’ siga gestirnir. ’Hvussu ber tað til at tey tosa øll málini úr teimum ymisku londunum sum vit hoyra til?’
Pætur stígur nú fram og greiðir frá. Hann sigur at Jesus varð dripin og at Jehova vakti hann upp frá deyðum. ’Nú er Jesus í himlinum við høgru hond Guds,’ sigur Pætur. ’Og hann hevur úthelt heilagan anda sum hann lovaði. Tí hava tit sæð og hoyrt hesi undrini.’
Nógv verða forharmað um tað ið er gjørt við Jesus, tá tey hoyra Pætur greiða frá. ’Hvat skulu vit gera?’ spyrja tey. Pætur sigur við tey: ’Tit mugu broyta tykkara livihátt og verða doypt.’ Nógv ásanna at Pætur hevur rætt. Tann dagin verða okkurt um 3000 fólk doypt og gerast lærisveinar hjá Jesusi.
Ápostlasøgan 2:1-47.


text:
Eftir ætlan kemur Vencil tann seytjandi út fyrst í oktober 2016. Tí mugu vit hava eina freist, sum kann freista tey, sum liggja inni víð góðum tilfari, sum tey kundu hugsað sær varð prentað.
Øll kunnu senda inn tilfar til Vencil, og tað kann gerast alt árið runt, men um tú skalt fáa tilfar títt við í seytjanda nummarið av Vencli, so mást tú senda tað til okkum í seinasta lagi 1. juni.
Treytirnar fyri upptøku er, at talan er um skaldskap á bundnum ella óbundnum máli, uppíroknað essays, og at tað er væl og virðiliga arbeitt ígjøgnum og stórt sæð liðugt, áðrenn tað verður sent okkum.
Teksturin, sum verður sendur inn skal verða sendur teldutøkur á til vencil@vencil.fo.
Síðani gera vit viðmerkingar til tekstin, sum kemur við og senda hann aftur, so at høvundurin kann arbeiða tekstin lidnan.
Vegna Vencil
Ritstjórarnir
Arnbjørn og Oddfríður


text:
Prísir galdandi fyri keyp av tilfari til privat brúk
Prísir galdandi fyri tey, sum sjálvi hava verið partur í eini sending ella í einum broti (tað verið seg privatpersónar og/ella teirra næstu avvarandi, fyritøkur ella stovnar), umframt prísur fyri undirvísingarstovnar (fólkaskúli, framhaldsdeild, miðnámsskúlar) og lesandi:
• Brot, partar, sendingar styttri enn 30 min.: 250 kr.
• Brot, partar, sendingar longri enn 30 min. upp til 60 min.: 450 kr.
• Brot, partar, sendingar longri enn 60 min. upp til 90 min.: 550 kr.
Fyri hvørjar 90 minuttir eyka – ella fyri hvørt serskilt brot ella sending í somu røð eyka – verða lagdar 250 kr. aftrat. Prísirnir eru við MVG.
Gev gætur: Viðvíkjandi nýtslutreytum verður víst til § 34 og § 12 í lóg um upphavsrætt.Tað merkir serliga, at upptøkurnar kunnu bert nýtast til ikki-vinnulig, innanhysis, privat endamál.
Prísir galdandi fyri stovnar og fyritøkur
Prísir galdandi fyri onnur, herundir stovnar og fyritøkur, sum IKKI sjálvi hava verið partur av eini sending ella einum broti, sum biðið verður um:
• Brot, partar, sendingar styttri enn 30 min.: 500 kr.
• Brot, partar, sendingar longri enn 30 min. upp til 60 min.: 750 kr.
• Brot, partar, sendingar longri enn 60 min. upp til 90 min.: 900 kr
Gev gætur! Fyrivarni verður tikið fyri eykakostnaði fyri gjald til rættindahavarar. Fyri hvørjar 90 minuttir eyka – ella fyri hvørt serskilt brot ella sending í somu røð eyka – verða lagdar 350 kr. aftrat. Prísirnir eru við MVG.
Gev gætur! Viðvíkjandi nýtslutreytum verður víst til § 12 í lóg um upphavsrætt.Tað merkir serliga, at upptøkurnar kunnu bert nýtast til ikki-vinnulig, privat endamál.
Prísir fyri sjónvarpstilfar til handilsligt og annað alment brúk
Prísurin fyri brúk av savnstilfari til handilsligar framleiðslur, verður settur alt eftir, hvørjar treytir liggja til grund – herundir rættindi. Prísirnir eru eisini bundnir at, hvørjum miðlapallum, framleiðslan skal vísast, og í hvørjum landafrøðiligum økjum, tilfarið skal vísast.
Prísurin fyri brúk til almenna framførslu, til dømis á framsýningum, til brúk á internetinum, til goldið skeiðs-, undirvísingar- ella kunningarbrúk osfr., eru serligir prísir galdandi, sum kunnu vera ymiskir, alt eftir samanhanginum.
Setið tygum vinarliga í samband við sjónvarpssavnsvørð Jónu Dalsgarð við at senda teldupost til jd@kvf.fo við fyrispurningum um prísir og treytir fyri sølu av sjónvarpssendingum og -brotum til annað brúk enn privat. Sum útgangsstøði er tó prísurin fyri eitthvørt sjónvarpsbrot upp til 60 sekund fyrstu ferð: 3.000 kr. Eftirfylgjandi ferðir: 500 kr. hvørja ferð.
Skal brotið brúkast til at vísa í biografum, til DVD-útgávur ella á heimasíðum, eru serligar reglur galdandi, sum til ber at fáa kunning um við at seta seg í samband við sjónvarpssavnið.
Prísirnir eru uttan MVG – og galdandi fyri sýningar í Føroyum og í øðrum Norðanlondum. Haraftrat kunnu koma tøkniligar útreiðslur fyri 300 kr. um tíman. Møgulig triðjamansrættindi skal keyparin sjálvur syrgja fyri at veita og avrokna við rætta viðkomandi.
Gev gætur: Ikki alt sjónvarpstilfar kann seljast til vinnuligt ella alment endamál. Víst verður til § 1og § 2 í lóg um upphavsrætt.Tað merkir serliga, at ein fortreyt fyri vinnuligari ella almennari nýtslu er, at tey, sum hava rættindi til tilfarið, skulu geva sítt samtykki.
Tí kann eykakostnaður fyri gjald til rættindahavarar koma afturat. Rættindahavarar eru vanliga tey, sum hava gjørt og framleitt tilfarið, men kann eisini vera Kringvarp Føroya sjálvt, um kringvarpið við avtalu hevur yvirtikið rættindini.


text:
Eimskip hevur sett 16,6 mió. evrur (123 mió. kr.) í belgiska skipafelagið Mareco og eigur sostatt 80 pst. í felagnum, sum serliga tekur sær av flutningi av kølivørum. Høvuðsskrivstovan hjá Mareco liggur í Antwerpen, og felagið við 26 starvsfólkum
Kapteynurin fær sum oftast leiklutin sum hetja ella beist, tá álvarsamar hendingar á sjónum verða lýstar. Hesum syrgja ikki bert miðlarnir fyri, men eisini reiðaríini. Men hesum skal endi nú fáast á, skrivar danska Havarínevndin.Øssur Jarleivson HildubergIkki minst skal beinast
Í ár eru 500 ár liðin, síðani Martin Luther festi tær 95 tesurnar á dyrnar í Slottskirkjuni í Wittenberg og soleiðis legði lunnar undir reformatiónina, sum eitt nú er grundarlagið undir Føroysku fólkakirkjuni. Tí verður skipað fyri almennum túri til
Sjómanskvinnuringurin í Vestmanna kemur saman í Missiónshúsinum mikukvøldið 24. januar kl. 19.00 har Jóannes og Poula siga frá áhugaverdari ferð í Panama. Hjartaliga vælkomin! Sjómanskvinnuringurin í Vestmanna
Við virknaði frá 1. mars 2017 broytir Suðuroyar Sparikassi síni tænastugjøld. Eitt nú er Netbankin til vinnukundar hækkaður úr kr. 500 til kr. 600. Flytingar við kassan er hækkaður úr kr. 25 til kr. 30. Flytingar við jarðarferðarkorti
2016 varð eitt sera hart ár hjá heimsins skipasmiðjum, sum høvdu lægsta talið av nýbygningum í 20 ár, upplýsir greiningarfyritøkan Clarkson. Tó vóru glottar hjá evropeisku skipasmiðjunum, ið byggja ferðamannaskip. Við bert 480 bíleggingum í bókunum, varð
Desember var ringasti mánaðurin á spottmarknaðinum í tíggju ár sambært meklarahúsinum Westshore. Einans 20 arbeiði vórðu lutað út í hesum mánaðinum. Trý akkerhandfaringarskip, ið verða brúkt til at flyta boripaallar til og av oljuøkjunum, fóru av spottmarknaðinum
Týskvøldið 24 januar kl. 17.30 verður skrúvugudstænasta í Christianskirkjuni. Elsa Maria Poulsen, næmingur við Urguskúlan í Christianskirkjuni spælir præludium. Hanus á Gørðum, prestur hevur eina barnavinaliga prædiku. Aftaná eru øll boðin í kirkjukjallarin til skrúvur og kj
Reiðarafelagið fyri Farmaskip og Maskinmeistarafelagið eru nú farin undir at samráðast um teir tríggjar sáttmálarnar partanna millum, sum báðir ganga út 1. mars í ár. Hósdagin í farnu viku handaðu partarnir hvør øðrum krøv teirra til broytingar í
Føroyska oljufelagið Atlantic Petroleum hevur endað søluna av norsku ognum sínum til M Vest Energy, og fer nú at hugsavna seg um ognir sínar í tveimum bretskum oljuøkjum. Sølan av norsku ognunum varð fyrstu ferð fráboðað 9. mars í fjør."Vit
Ert tú okkara nýggi sølu- og innkeypsleiðari á detail økinum? Samtakið við vakstrarhuga Poul Hansen samtakið er ein spennandi og nýhugsandi fyritøka í støðugari menning. Skjótt hava vit 90 ár á baki, men vit hyggja frameftir
Barsilsfarloyvisstarv sum køksleiðari Eurest sóknast eftir einum dugnaligum, tænastusinnaðum og kreativum kokki til ein kunda okkara. Talan er um eina fyritøku í Tórshavn við nýmótans kantinu, ið dagliga ger mat til áleið 90 fólk. Umframt køksleiðaran starvast 2
Eimskip hevur bílagt tvey 2.200 TEU stór bingjuskip hjá almennu kinesisku skipasmiðjuni Huangpu Wenchong Shipyard. Sambært keldum í vinnuni skal fyrra skipið avhendast síðst í 2018 og hitt í 2019. Kostnaðurin liggur um 31-32 miljónir dollarar fyri
Bíleggingarnar av tangaskipum hava ikki verið fleiri síðani 2009, men kortini er ósannlíkt, at øll skipini verða avhendað. Tað sigur amerikanska skipsmeklarafyritøksn Poten Partner sambært Tradewinds.“Um øll suezmax-skipini, ið standa til avhendan í ár, fara av skipasmiðjunum,
Eitt skipafylgi, ið telur tveir russiakar ísbrótarar - Kapitan Dranitsyn og Admiral Makarov - og tvey farmaskip - Johann Mahmastasidder og Sinegorsk - situr fast í ísinum í Landnyrðingsleiðini ella Eystursibiriska Havinum út fyri Chukotka hálvoynna.”Sambært skiparanum á ísbrótaranum
Tey minstu børnini, hava nú eisini fingið tveir fantastiskar venjarar í Jan og Høgna. Tað er her vit byrjað, at skapað áhugan fyri fótbóltinum, við nógvum spæli og stuttliga. Her er tað mest umráðandi, at børnini hugna sær. Jan og
Leygardagin 21. januar: B68 - EB/Streymur Á Svangaskarði kl. 15.00 p.p1 {margin: 0.0px 0.0px 0.0px 0.0px; font: 12.0px 'Helvetica Neue'; color: #454545} p.p2 {margin: 0.0px 0.0px 0.0px 0.0px; font: 12.0px 'Helvetica Neue'; color: #454545; min-height:
Skúlastýrið skipar fyri felags foreldrafundi týskvøldið 21. januar kl. 19.00Skrá: 1. Vælkomin. 2. Ársfrágreiðing verður løgd fram. 3. Fyrilestur: Kristian Eli Andersen, sálarfrøðingur, heldur fyrilestur við áhugaverda heitinum: "Hvussu kunnu vit skilja fyribrigdið, sjálvs
Fyrrapartin fingu 36 lesandi á Vinnuháskúlanum handað prógv.Talan er um 8 skipsførarar, 13 maskinmeistarar og 15 skiparar.Teir, sum í dag fingu prógv, eru: MASKINMEISTARAR: Finn DanbergReindolf Yao Delasi DekuJens Jón AndreasenRóin Erlandsson SimonsenJohn Rúnason NielsenMats Andrias Pou
Uppskot til løgtingslóg um broyting í anordning om ikrafttræden for Færøerne af lov om ægteskabs indgåelse og opløsning. (Avtøka av lógaregluni um at signa borgarliga íkomið hjúnalag kirkjuliga).” Felagssvar Vísandi til hjálagt skriv frá Føroya
Síðani 2013 er talið á starvsfólkum í norsku olju- og gassvinnuni minkað meira enn 20 pst. Tað vísa nýggj tøl frá norska Statistik sentralbyrå. Talið á starvsfólkum í norsku olju- og gassvinnuni er eftir trimum árum minkað
Umflaggingin, sum í løtuni fer fram av fýra skipum úr DIS til NOR í Viking Supply Ships, rakar eisini pensjónsuppsparingina hjá sjófólkunum í PFA. Við umflagging frá DIS til NOR steðga pensjónsinngjøldini til sáttmálabundnu pensjónina í PFA.
Íslendska løgreglan hevur handtikið tríggjar av manningini á grønlendska trolaranum Polar Nanoq í sambandi við leitingina eftir eini 20-ára gamlari íslendskari kvinnu, ið hvarv sunnunáttina. Sambært íslendsku løgregluni vórðu servand løgreglufólk við tyrlu flutt út til tro
Sambært samtyktu broyttu viðtøkum felagsins, verður hervið lýst til eyka-aðalfundar í 07 Vestur-húsinum sunnudagin 5. februar kl. 16:00. Vanliga hevur árligi regluligi aðalfundur felagsins verði um hesa tíðina, men á eyka-aðalfundi 6. novembur, varð hetta broytt, soleiðis at
Mikudagin 18. januar bleiv komandi 1. flokkur innskrivaður í skúla. Í ár vóru 17 næmingar innskrivaðir - 11 gentur og 6 dreingir.
Tað er sera umráðandi við góðum venjarum, og tí eru vit glað um, at vit hava gjørt avtalu við Jan Petersen, ið skal takað sær av U14 dreingjum.Eginleikarnir hjá Jan eru framúr góðir, og tað hevur hann eisini víst gjøgnum
Nú leygardagin 21. januar hevur Lindin stórt stuðulstiltak. 17 ár eru liðin, síðani Lindin tann 21. januar í 2000 byrjaði at senda gleðiboðskapin til fólk í Føroyum. Við 13 sendarum røkkur Lindin í dag umleið 90 % av
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tann, sum gevur fyri at móttaka, hevur ikki givið.
Lucius Annaeus Seneca


text:
Ohio
Staturin Ohio (enskt: State of Ohio) er ein lutstatur í Sambandsríkinum Amerika við umleið 11,5 mió. íbúgvum. Høvuðsstaðurin og størsti býurin er Columbus. Í 1803 bleiv Ohio lutstatur í USA. Í útnorðri hevur Ohio mark við Michigan, í eystri við Pennsylvania og West Virginia, í suðri við West Virginia og Kentucky, og í vestri við Indiana. Í norðri liggur Erievatn. Eyknevni er Hestkastanjutræstaturin (enskt: The Buckeye State). Orðið Ohio kemur úr Seneca og merkir stórur streymur.
Innihaldsyvirlit
Politikkur[rætta | rætta wikitekst]
Staturin Ohio verður mettur sum ein tann týdningarmesti í amerikanska forsetavalstríðnum. Ohio er ein av teimum sokallaðu sveigstatunum, og tann, sum vinnur har, fær 18 valmenn, og tí hevur staturin stóran týdning fyri úrslitið. Valsigurin í 2012 bleiv staðfestur, tá myndugleikarnir í statinum kunngjørdu, at Barack Obama (D) hevði vunnið har, tí við hesum sigrinum hevði hann tryggjað sær meiri enn teir 270 valmenninar, sum eru neyðugir fyri at vinna.
Søga[rætta | rætta wikitekst]
Indiánarnir[rætta | rætta wikitekst]
Hopewellfólkið helt til í Ohio frá um 300 f.Kr. til uml. 700 e.Kr. Mentanin er kallað upp eftir Hopewell-skipara, tá at í 19. øld vóru einir 30 gravheyggjar funnir á ogn hansara. Hopewellfólkið tók við mongum siðum eftir Adenafólkinum, serstakliga jarðarferðir. Líkið av vanliga hopewellborgaranum varð brent, men tey múgvandi vórðu jarðað við miklari dýrd í stórum gravum við mongum kømrum. Gravirnar vórðu fyltar við alskyns lutum og gripum, gjørdir av tilfari úr øllum USA. Hopewellfólkið flutti m.a. inn kopar, silvur, skjeljar og alligatortenn úr øllum USA at gera gravarfæ til tey deyðu. Andamanarar vóru serfrøðingar í gandi og at mana og skipaðu eisini fyri, tá ið arbeiði skuldu gerast í felag til dømis at gera gravheyggjar.
Hopewellfólki livdi í friði og vælferð. Tey dyrkaðu nógva mais, og tykjast at hava havt vælskipað stýri, stjórnarovastin arvaði sín myndugleika. Mentan teirra fór at vikna um ár 700 e. Kr.
Evropearar leggja Ohio undir seg[rætta | rætta wikitekst]
Fyri 1750 bardust bretar og fraklendingar í Norðuramerika javnan um handilsrættindi, og stríðið var eisini framhald av ósemjuni landanna millum í Evropa. Í 1753 fóru fraklendingar suðureftir úr Kanada og hersettu part av Ohio. Bretskir hermenn og niðursetumenn av eysturstrondini vórðu sendir ímóti teimum. Báðir partar vunnu nakrar bardagar, men hvørgin vann avgerandi sigur.
Búskapur[rætta | rætta wikitekst]
Í Ohio dyrka teir ógvuliga nógv tubbak umframt korn og longri suðuri bummull. Ikki er sjáldsamt, at vindur og regn kunnu gera stóran skaða upp á bøin í Ohiodalinum, og til at forða fyri, at moldin fýkur ella skolast burtur, hava teir tann máta, at teir pløga velturnar í longum fløttum á tvøran undir brekkunum og skifta so grøði í øðrumhvørjum fløtti.


text:
Orð: Petur Jacob Sigvardsen
Viðmerking: Yrktur 8. februar 2009.
Tú bart meg, o Gud, áðrenn ljósið eg sá
og síðan alt lív mítt á foldum.
Eg veit, tú meg verjir og verður mær hjá,
tá hvíla eg skal undir moldum.
Um aldur og ævir tú livir, o Gud,
og helheimsins lyklar tú hevur.
O Harri! av náði mær falli í lut,
at barn títt í trúgv hjá tær svevur.
Tí, frelsunnar Harri, tú eina mær ert,
lat einki ta trúgv frá mær taka!
Hjá tær, Harri, útgongd frá deyða er bert;
tú yvir mítt leiði vilt vaka.
Í varðveitslu tíni eg hvíla kann trygt,
um hylur enn mold meg sum tekja,
tí einans á náði er álit mítt bygt,
at tú meg úr deyða vilt vekja.
Gud gævi, vit øll mega hoyra ta rødd,
tá Kristus til lívs okkum kallar,
so livandi vit og av nýggjum tá fødd,
tú leiða oss skal heim til hallar.


text:
Orð og lag: James McGranaham
Týtt: Kajfinn Hammer
1. Mítt heim er har hinumegin támið,
har tímaglas mítt ei rennur út;
har aldri skiljast vit skulu meira
og ævigt endað er sorg og sút!
Niðurlag: Á, sæla Heimland hjá Jesu vinum,
har finst ei meir nakað sorgartár;
tí syndasárið ei meira svíðir,
tá eru lekt øll tey djúpu sár.
2. Ei nakar sjómaður meir í havsneyð,
skal vónleyst søkja sær trygga havn.
Ei mamman meir syrgir mista barn sítt,
tí havið opnar ei meir sín favn.
3. Ei ferðarmaður av møði boygdur
skal meira leita sær náttarskjól.
Har ævigt gloymd er hin myrka grøvin,
har ræður lívið og ævig sól.
4. Har suffar eingin, ei sólin setir,
og eingin bivar tí nátt er nær.
Nei, øll har syngja tey morgunsangin,
tí Guð er sólin, sum ævigt sær.
5. Mítt heim mær bíðar á lívsins strondum,
har friður hjartans ei følnar, fer.
Við sigurspálmum í sínum hondum,
hvør ein sín fagna til Lambið ber.


text:
29. juni
29. juni er dagur 180 í árinum í gregorianska kalendaranum (dagur 181 um skotár er). 185 dagar eru eftir av árinum.
Innihaldsyvirlit
Hendingar[rætta | rætta wikitekst]
Ítróttur[rætta | rætta wikitekst]
Fótbóltur[rætta | rætta wikitekst]
Fjallakrintran[rætta | rætta wikitekst]
- 2014 - Brandur í Funningsstovu náddi upp á toppin á Denali, ella Mt. McKinley, sum tað eisini nevnist. Denali er 6194 metrar høgt og liggur júst norðanfyri pólsirkulin, í amerikanska statinum Alaska. Hetta fjallið sigst vera tað kaldasta fjall í heiminum. Brandur hevur sett sær fyri at náa upp á hægsta fjall í hvørjum heimsparti. Í fjør vóru Brandur H. í Funningsstovu og Sveinur Jákupson uppi á Elbrus, ið við sínum 5641 metrum er hægsta fjall í Evropa.
Føðingar[rætta | rætta wikitekst]
- 1577 - Peter Paul Rubens, týskur/hálendskur malari.
- 1894 - Einar Fróvin Waag í Klaksvík (d. 1989), bryggjari og løgtingslimur.
- 1900 - Antoine de Saint-Exupery, franskur rithøvundur og flogskipari.
- 1906 - Jákup Frederik Øregaard í Leirvík (d. 1980), keypmaður og løgtingsformaður.
Andlát[rætta | rætta wikitekst]
- 1252 - Kongur Ábal av Danmark.
- 2003 - Katharine Hepburn, amerikansk sjónleikari.


text:
Búmerkið
Krea teknaði búmerkið hjá Almannastovuni í 2004. Eisini teknaðu vit brævlinjuna, stell, brúksting og skeltingina.
Tá ið so Almannastovan og Nærverkið vórðu løgd saman til Almannastovuna í 2012, vórðu litirnir úr báðum teimum gomlu búmerkjunum løgd saman til ein nýggjan, savnaðan samleika. Búmerkið hjá Almannastovuni varð brúkt, meðan skrift-týpan hjá Nærverkinum og teirra grøni litur til skriftina varð brúktur.
Krea hevur eisini gjørt heimasíðuna hjá Almannaverkinum, www.av.fo
....................................................................................
Um upprunaliga búmerkið hjá Almannastovuni:
BÚMERKIÐ
Vit síggja tríggjar formar, sum koma saman soleiðis, at annar endin á teimum fer inn í eina felags miðju, og hin gongur út úr miðjuni. Formarnir eru allir eins, og saman mynda teir ein tríkant. Tríkanturin stendur ikki beint, men hallandi, og er tað gjørt fyri at geva búmerkinum eitt meira frítt og livandi úttrykk, sum virkar lætt og glatt, og sum ein seint skal verða troyttur av.
Teir tríggir formarnir umboða tríggjar ymiskar persónar. Hesir persónarnir hava tvær hendur, har høgra hondin á øllum trimum er rætt inn móti eini felags miðju, og vinstra hondin gongur út úr miðjuni. Hetta merkir, at allir partar geva og allir partar fáa. Allir borgarar gjalda og allir borgarar hava rætt til at fáa.
LITIRNIR
Tað eru tríggir litir í búmerkinum. Valdir vórðu heitir litir, ikki ov reyðir og eldkendir, men dempaðir, hugnaligir og vinaligir. Litirnir hava hvør sín kvalitet; tað er ikki talan um eina stigvísa niðurtrapping av sama liti. Hetta skal avspegla, at ein sær persónarnar, sum almannastovan tænir, sum einstaklingar, sum hava sín egna karakter og sítt egið virði, og sum ein tænir við atliti til tess.
NAVNASKRIFTIN
Skrifttýpan í navninum eitur Garamond. Hon varð teknað í 1930'unum og var ein reintekning av skrifttýpum Claude Garamonds frá 17 øld. Hon er ein klassisk serif skrift, sum merkir, at hon hevur føtur. Garamond er ein sera opin og væl lesilig skrift. Alt hetta gevur búmerkinum sum heild eitt tíðarleyst og álítandi úttrykk.
Lágstavirnir eru vinaligari og standa betri saman við búmerkinum enn hástavirnir. L’ið er lækkað nakað, tí tað er einasti stavurin, sum stingur upp úr. Sum sæst, so stingur eingin stavur niður úr.
Við sínum mongu n’um og a’um, er formurin og rútman í navninum svingandi og bleyt. Navnið byrjar við einum lástavi, tí at tað eru heili fýra a í navninum, og hetta varðveitir betri ta innaru rútmuna í navninum.
SKRIFT AT BRÚKA SAMAN VIÐ
Sum skrift at brúka saman við Garamond havi eg valt Myriad. Hon varð útgivin í 1992 av Adobe, teknað av Adobe fólki, við hjálp av millum øðrum Robert Slimbach. Hon er stílrein, opin og sera væl lesilig, og stendur væl saman við Garamond. Hon er ein sans-serif skrift, sum merkir, at hon hevur ongar føtur.
Myriad er vorðin ein tann mest brúkta skrifttýpan í dag.
Nota Bene
Teir tríggir uppsetingarhættirnir eru avgerandi og endaligir. Ein eigur ongantíð at flyta, minka ella vaksa merkið í mun til skriftina, ella øvugt.
At búmerkið hevur einans tríggjar uppsetingarmátar er ein styrki, tí jú meira monotont og sterkt verður eyðkennið.
Sjúrður Højgaard, Grafiskur sniðgevi, Myndlista og handiðaskóli Íslands, 1997.


text:
Ein hjartans tøkk
Skrivað hevur Jacob Petur Jacobsen 27.12.2016 - 20:05
Hjartaliga takki eg tykkum øllum, sum á ymiskan hátt vóru við til at gera mín 80 ára føðingardag til ein sera góðan og ógloymandi dag.
Takk fyri gávur, blómur, uppringingar og heilsanir, og til tykkum øll, sum komu á gátt. Eisini vil takka manskórinum í Thabor fyri tykkara vakra sang.
Eisini ein hjartans tøkk til tykkum øll, sum hjálptu til at gera dagin so hugnaligan.
Somuleiðis ynski eg øllum eini gleðilig Jól og eitt av Harranum vælsigna nýggjár, vit tøkk fyri tað skjótt farna.
Blíðar heilsanir
Jacob Petur Jacobsen


text:
6. Hvar eru tey deyðu?
1. TÁ IÐ ONKUR DOYR, HELDUR HANN UPPAT AT LIVA
„Hini deyðu vita einki.“ – Prædikarin 9:5
Hvat hendir við okkum, tá ið vit doyggja?
Sálmur 146:3, 4; Prædikarin 9:6, 10
Tá ið vit doyggja, eru vit hvørki før fyri at síggja, hoyra ella hugsa.
Jóhannes 11:11-14
Jesus samanbar deyðan við tað at sova.
2. JEHOVA ÆTLAÐI ONGANTÍÐ, AT MENNISKJUNI SKULDU DOYGGJA
„Av trænum til kunnskap um gott og ilt ... mást tú ikki eta; tann dag ið tú etur av tí, skalt tú vissuliga doyggja.“ – 1. Mósebók 2:17
Hví doyggja vit?
1. Mósebók 3:1-6
Satan leyg, tá ið hann segði, hvat skuldi henda við Evu, um hon ikki aktaði Guds boð. Tá ið Ádam og Eva vóru ólýðin móti Jehova, syndaðu tey og doyðu at enda.
1. Mósebók 3:19
Tá ið Ádam var deyður, var hann ikki longur til.
Rómbrævið 5:12
Syndin er sum ein ræðulig sjúka, sum vit hava arvað frá okkara fyrstu foreldrum. Vit eru øll fødd sum syndarar, og tað er tí, vit doyggja.
1. Korintbræv 15:26
Bíblian rópar deyðan ein fígginda.
3. SANNLEIKIN UM DEYÐAN FRÍAR OKKUM
„Táið maður doyr, livnar hann tá upp aftur! – Tá skuldi eg bíðað, ... inntil eg varð avloystur.“ – Job 14:14
Hvørjum skeivum hugsanum sleppa vit undan, tá ið vit vita sannleikan um deyðan?
1. Jóhannesarbræv 4:8
Læran um eitt brennandi helviti er ein háðan móti Jehova. Hann hevði ongantíð loyvt, at fólk vórðu pínd á henda hátt.
Opinberingin 4:11
Nógv eru so bangin fyri teimum deyðu, at tey tilbiðja tey í staðin fyri Jehova. Men Jehova er hin sanni Gud, og vit eiga bara at tilbiðja hann.


text:
Konjak
Konjak er franskt brennivín frá umráðnum Cognac. Økið liggur beint norðanfyri Bordeaux, umleið 100 000 ha. til støddar, og er býtt í 6 smærri øki. Stutt sagt er tað eitt destillerað hvítvín, sum síðani er goymt í føtum av eikitræ. Til framleiðsluna av konjak verður drúvan "Ugni Blanc" brúkt. Hendan drúvan gevur eitt vín við lágum alkoholprosenti á umleið 8 %. Destillatið verður síðani goymt í fleiri ár. Destillatið endar síðani við at hava eitt alkoholprosent á umleið 40 % - 43 %. Fyri at tað skal fáa júst rætta smakkin, verður destillatið ofta blandað við fleiri øðrum destillatum. Eftir at tað er blandað, skal tað hvíla millum 6 mánaðir og 2 ár, og síðani verður tað latið á fløskur.
Cognac verður býtt upp í trý. Very Superior merkir, at konjakið er goymt í minsta lagið 2 ár og mesta lagið 4 ár. Very Superior Old Pale er goymt í minsta lagið 4 ár. Extra Old er goymt í minst 6 ár. Konjak er hvítvín, sum 2 ferðir er dropadrivið úr serligum drúvum og búnast síðani í nøkur ár á eikifati, minst 2 ár, men sum oftast verður tað goymt longri. Tað eru ymisk sløg og dygdir av konjakki. Trýstjørnað og V.S. er tað unga, minst 2 ½ ár. V.O. og V.S.O.P. er minst 4½ ár. X.O. er minst 10 ár. Summi hús blanda upp til 50 ára gamalt lagrað konjak í teirra X.O. Stendur Fine Champagne á fløskuni, merkir tað, at tað kemur úr teimum innastu og bestu økjunum í Cognac. Styrkin er 40 %.


text:
Summar
Summar er tann parturin av árinum, har ið tann onnur hálvkúla jarðarinnar vendir móti sólini. Á norðaru hálvkúlu er hetta galdandi frá 21. ella 22. juni til 22. ella 23. september, meðan tað á syðru hálvkúlu er galdandi frá 21. ella 22. desember til 20. ella 21. mars.
Tað er eisini vanligt at siga, at summarið er kalendaramánaðarnar juni, juli og august á norðaru hálvkúlu.
Um summarið eru dagarnir langir og næturnar stuttar. Á norðaru hálvkúlu er tað soleiðis, at jú longri norður ein kemur, jú longri gerast dagarnir um summarið. Norðanfyri polarkringin síggja tey sólina á miðnátt, har fer hon als ikki niður. Av tí at sólin stendur hægri á himmalinum um summarið og er frammi í fleiri tímar enn aðrar árstíðir, so er tað eisini heitari um summarið enn tað er hinar árstíðirnar.
Summarið er árstíðin ið er ímillum vár og heyst.


text:
Vilmund Jacobsen 09.01.2017 (22:20)
Keypti Dragan fyri eina 20 krónu!
Tað var Hans Eli Hansen, sum í 1992 keypti Dragan frá Grímuri Lassen fyri eina 20 krónu og seldi skipið aftur til stuðlafelagið Dragan fyri eina 10 krónu!
Snotuliga skúlaskipið í Klaksvík - Dragin - hevur sína serligu søgu. Hans Eli Hansen sigur, at hann sum sjómansskúlalærari undirvísti í sjómanslæru.
- Eg helt tað ikki vera serliga áhugavert bara at sita inni í einari skúlastovu og práta og tekna upp á eina talvu. Ein dagin sigur sonur Grím Lassen, sum var ein av næmingunum í flokkinum, at pápin nú ætlaði sær at søkkja Dragan.
Skipið hevði fingið upphøggingarstuðul og lá næstan søkklaðið við bryggju í Klaksvík.
Hans Eli Hansen sigur, at hann henda dagin í skúlanum bað sonin hjá Grímuri Lassen spyrja pápan, um hann vildi selja Dragan. Jú, tað var gamaní.
Og Hans Eli Hansen greiðir soleiðis frá:
- Eg hevði eina 20 krónu í lummanum, fann mær ein brævbjálva og skrivaði niður eina sølu/ keypsavtalu og legði 20 krónuna í brævbjálvan. Tá drongurin dagin eftir kom aftur við brævbjálvanum, hevði Gímur Lassen skrivað undir.
Hans Eli Hansen sigur, at tá keypið varð komið upp á pláss, fann hann nakrar menn, sum hann hugsaði høvdu áhuga fyri at seta skipið í stand.
- Vit vóru einir 10 mans, sum skipaðu ein grunn, og tá seldi eg Dragan aftur til grunnin fyri eina 10 krónu. Flestu av monnunum vóru fakmenn av ymiskum slag, og eg kann siga, at eingin av okkum misti nakrantíð hugin.
Og Hans Eli Hansen heldur seg eisini vita, hví hugurin ongantíð fór hesi 10 árini tað tók at seta skipið í stand.
- Vit bíløgdu beinanvegin átta viðarbular úr Danmark til mastrar og annað, sum vit skulu brúka fyri rigga skipið til seglskip. Hin størsti viðarbulurin var einar 20 metrar langur.
Hans Eli Hansen sigur, at teir funnu fram tekningar til mastrarnar, tí hetta var eftir teirra tykki ikki hin lættasta uppgávan.
- Eg kann siga, at vit líka sum byrjaðu við tí torførasta fyrst, og tá mastrar og annað var liðugt, kundu vit ikki tilláta okkum, at skipið ikki eisini bleiv liðugt. Hetta var á ein hátt psykologiska drívmegin aftan fyri verkið, sigur hann brosandi.
Í 2003 var tíggju áralanga arbeiðið liðugt, og Dragin lá nú sum skúlaskip púra klárur við bryggju í Klaksvík við siglingarloyvi - og ongari skuld.


text:
Vinnuferð
Vit tryggja teg á tíni vinnuferð. Hjá okkum ert tú í tryggum hondum.
Á tíni vinnuferð uttanlands kanst tú koma illa fyri, um okkurt óvæntað hendir. Talan kann t.d. vera um sjúka, vanlukku, stuldur ella álop á ferðini. Eisini kann onkur av tínum nærmastu brádliga gerast sjúkur ella doyggja heima. Hevur tú eina vinnuferðatrygging, hjálpa vit tær í slíkum førum.
Vinnuferð og frítíðarferð
Vinnuferð er ein ferð, sum tú gert í sambandi við títt arbeiði, starvsvenjing, fyri eitt áhugafelag o.s.fr. Við øðrum orðum ein ferð, ið ikki er ein frítíðarferð.
Gert tú eina ferð, ið er lutvíst vinnuferð og frítíðarferð, so dekkar Vinnuferðatryggingin teir dagarnar, ið eru vinnuferð. Hevur tú eina Ársferðatrygging hjá okkum, dekkar hon teir dagarnar, ið eru frítíðarferð. Hevur tú onga Ársferðatrygging, so set teg í samband við okkum og vit vegleiða teg um, hvussu tú tryggjar teg á besta hátt.
Vit hava tvey sløg av vinnuferðatryggingum:
-
Einstøk ferð
Einstøk ferð verður teknað fyri hvørja einstaka ferð. Afturat hesi trygging kanst tú tekna eina Avlýsingartrygging, sum dekkar, um tú av ávísum orsøkum ikki kanst gera ferðina.
Fá meir at vita um tryggingina við at lesa faktablaðið og treytirnar. Set teg í samband við okkum, um tú vilt vita meira, hevur spurningar ella ert í iva um okkurt.
-
Ársvinnuferð
Ferðast tú nógv, er skilagott at tekna eina Ársvinnuferðatrygging (eisini nevnd BTI). Við hesi trygging nýtist tær ikki at tekna trygging, hvørja ferð tú fert avstað, tí tryggingin fevnir um allar vinnuferðir, sum tú gert í eitt ár.
Tryggingin kann víðkast til at dekka tínar frítíðarferðir. Tú kanst eisini tryggja tín hjúnafelaga/sambúgva á tíni Ársvinnuferð.
Afturat hesi trygging kanst tú tekna eina Avlýsingartrygging, sum dekkar, um tú av ávísum orsøkum ikki kanst gera ferðina.
Fá meir at vita um tryggingina við at lesa faktablaðið og treytirnar. Set teg í samband við okkum, um tú vilt vita meira, hevur spurningar ella ert í iva um okkurt.


text:
MRCC: Tað var eitt bragd av tyrlumanningini
top10-01-2017 - 11:00 - Jóanis Albert Nielsen
Um-12 leygardagin 7. jan boðaði Vesturland frá eldi umborð. Eldurin var kyknaður har frammi undir bakkanum. Øll manningin, sum taldi 10, savnaðist uppi á brúnni.
MRCC boðaði beinanvegin tyrluni, Brimli og Vædderen frá um hendingina. Somuleiðis bleiv MayDay Relay sent út, soleiðis at skip á leiðini eisini kundu gera vart við seg, um tey høvdu møguleika at hjálpa.
Tróndur í Gøtu, Niels Pauli og Steintór vóru nærmastu skip, og tey settu kósina ímóti Vesturland, men einki skip var heilt nær. Bæði Brimil og Vædderen høvdu fleiri tímar, áðrenn teir kundu vera á staðnum.
Orsakað av ringum sýni vóru líkindini vánalig at fara á flog hjá tyrluni, men tað bar tíbetur til. Og tað var ringt sýni allan vegin. Tað fyrsta tyrlumanningin sá, tá ið teir komu á staðið, var svartur roykur frá tí brennandi skipinum.
Tað tók eina løtu at fáa bjargaran niður á Vesturland, men tá ið hann var komin niður, gekk tað skjótt og væl at fáa alla manningina upp.
Tað var eitt bragd av tyrlumanningini at fáa allar so skjótt av skipinum. Bæði eldurin, sum breiddi seg og myrkrið, sum var ávegis, vóru hóttandi faktorar í átakinum.
MRCC


text:
Orð: Lida Shivers Leech
Lag: Adam Geibel
Týtt: Árni Jacobsen
Upprunaheiti: Some day He’ll make it plain
1. So mong ein ætlan brestur her,
tí ivasamt er alt í verð.
Guds ætlan, sum mær ókend er,
skjótt ein dag eg skilja skal.
Niðurlag: Ein dag hann fer at vísa mær,
hvør stór Guds upphavsætlan var.
Tá eg hjá honum standi har,
til fulnar alt eg skilja skal.
2. Um ei eg skilji kærleik tann,
sum Guds, várs faðirs, hjarta vann,
at senda sonin – ofra hann –
skjótt ein dag eg skilja skal.
3. Ígjøgnum roynd sum tíðin fer,
mín muður honum lovsong ber.
Hví náði hans so stór mær er,
skjótt ein dag eg skilja skal.


text:
Syðrugøta
Syðrugøta er ein bygd í Eysturoy.
Syðrugøta er bygd frá víkingatíð, og saman við grannabygdunum, Gøtugjógv og Norðragøtu verður hon ofta bert nevnd Gøta, og hesar bygdir eru ein kommuna. Navnið Gøta sipar til bygdagøtuna, sum frá gamlari tíð hevur verið ein høvuðsfarleið í Eysturoy frá Skálafirði til bygdirnar norðanfyri. Fyrri liður í bygdarnavninum sipar til, at hon var tann syðra av tveimum.
Gøtugjógv er helst yngri bygd enn hinar báðar. Gomul søgn er, at kirkja var í Syðrugøtu, men av óbótagerð misti bygdin kirkjuna, og varð hon flutt til Norðragøtu. Enn verður víst á, har kirkja og kirkjugarður vóru. Frá gamlari tíð eru kendir tveir býlingar, niðri við Hús og úti í Grógv, men teir eru samanbygdir fyri mongum árum síðan. Um 1860 kom nýggj niðursetubygd, Undir Gøtueiði, sum liggur í Syðrugøtuhaga við Skálafjørðin.
Syðrugøta hevur stóran haga, og sera langt er úr norðasta parti og aftur at húsum. Søgn er, at syðrugøtumenn høvdu hús við eldstaði í haganum at vera í, um ov seint var at fara aftur at húsum.
Ein seyðamaður í bygdini, ið nevndist Jákup Dintil, var sera kvikur maður. Hann fór í hetta hús eitt kvøldið, men skjótt eftir komu tveir seyðatjóvar inn og verða varir við hann. Við snildum slapp hann út og so til beins aftur at húsum at siga frá.
Syðrugøta liggur við Gøtuvík, sum er opin móti eystri, og tá ið landsynningur og eystan gera um seg, er ókyrt á víkini. Frægasta kyrruplássið er í Norðragøtu, og har er kommunal havn bygd.
Á frímerkinum sæst sandurin niðan fyri húsini, og har verður G! Festivalur hildin á hvørjum sumri. Hann hevur verið eitt framúr stórt tiltak, sum hevur savnað eina øgiliga rúgvu av ungum fólki, og er vaksin á hvørjum ári. Í 2006 vóru 5000 fólk møtt, ella um 10% av øllum føroyingum, og kendar stjørnur úr útlondum hava luttikið. G! Festivalurin og Summarfestivalurin eru teir størstu tónleikafestivarnir í Føroyum og fevna um fleiri dagar. Á G! Festivalinum er vanligt at fólk møta í góðari tíð fyri at fáa eitt tjaldingarpláss, síðan búgva tey har í fleiri dagar.
Kend fólk úr Syðrugøtu[rætta | rætta wikitekst]
Keldur[rætta | rætta wikitekst]
Norðragøta | Syðrugøta | Gøtugjógv | Gøtueiði | Leirvík


text:
Djóralæknar
Djóralæknar hava lært at lekja og røkta dýr. Dýr duga ikki sum menniskjur at greiða frá, hvar ið tey hava ilt, tá ið tey eru sjúk. Tí er sera torført at geva dýrum rætta viðgerð. Fyrr vóru bara hestar og annar fenaður viðgjørdir. Nú á døgum viðgera teir eisini heimadýr. Teir kanna fenað og hjálpa til við burðum. Summir djóralæknar eru um dýrini í djóragørðum. Aðrir djóralæknar búgva seg út til djóratannlækna.
Djóralæknar eru alneyðugir í landbúnaðinum. Alidýr verða ald, so at fólk skulu fáa so nógv mjólk, kjøt ella egg sum gjørligt. Men teimum tørvar tó serliga røkt, tí alidýrini eru viðkvæmari fyri sjúkum. Djóralæknin hjálpir bóndanum, so dýrini eru frisk. Fyrr, tá ið eingir djóralæknir vóru, hjálptu hestalæknar hestum og øðrum fenaði, til dømis neytum. Teir nýttu gomul, kend heimaráð.
Mong ymisk dýr verða viðgjørd á djóralæknastovum. Hundar skulu vera í bandi, og kettur eiga at liggja í kurv, so tey ikki fara at berjast og so kunnu smitta onnur dýr. Djóralæknin kannar dýrið og spyr eigaran, hvørji sjúkeyðkenni dýrið hevur.
Fyrstu djóralæknafrøðiligu háskúlarnir í Evropa vóru stovnaðir í 18. øld.
Í Danmark krevst 6 ára útbúgving á Den Kongelige Veterinær og Landbohøjskole, áðrenn tú gerst djóralækni.
Djóralæknar í Føroyum[rætta | rætta wikitekst]
Djóralæknar[rætta | rætta wikitekst]
- Torben Lauge Dencker
- Ingibjørg Egholm
- Torgun Gjefsen
- Bergur Hanusson
- Lone Vester Jensen
- Kristina Dahl Joensen
- Ole Jürgens
- Susanne Kabell
- Birna Mørkøre
- Lars Mohr Nielsen
- Jórun Sumberg -Olsen
- Jústines Olsen
- Elspa Petersen
- Signar Petersen
- Oddjó Stovugarð
- Andras Strøm
- Niels Therkildsen
- Karen Brener Tjørnelund
- Peter Skou Østergård


text:
5. februar
5. februar er dagur 36 í árinum í gregorianska kalendaranum. 329 dagar eru eftir av árinum (330 dagar um skotár er).
Hendingar[rætta | rætta wikitekst]
- 1922 - Fyrsta útgávan av Reader's Digest (Det Bedste) kemur út í USA.
- 1931 - Bretski rasarakoyrarin Malcolm Campbell setur á Daytons nýtt heimsmet í at koyra skjótt á landi, ferðin hjá honum er 394 km/h.
- 1987 - Iran fremur eitt rakettálop móti Bagdad í Irak.
- 1994 - Serbiskar mortaragranatir raka eitt marknaðarpláss í Sarajevo, sum er fult av fólki.


text:
Almennur fyrilestur um venjing av børnum og ungum... 20. januar 2017 | TB
U17 landsliðsvenjing 22. januar 20. januar 2017 | TB
Poul og Rógvi eru við 20. januar 2017 | TB
Jón Johannesen høvuðsungdómsvenjari 20. januar 2017 | TB
Leikskráin fyri Effodeildina almenn 6. januar 2017 | TB
Tveir TB leikarar til U17 venjing 4. januar 2017 | TB
Hópurin byrjar at taka skap3. januar 2017 | TB
Fyrstu sáttmálarnar eru nú fingnir uppá pláss. Í gjárkvøldið varð skrivað undir við fýra leikarar. Talan er um eina longjan av sáttmálunum við Teitur Olsen, Ragnar Joensen, Eirikur Magnusarson og Salmundur Bech.
Talan er um sáttmála galdandi fyri 2017.
Komandi … Les meira
Venjingin byrjar í kvøld3. januar 2017 | TB
Í kvøld verður ársins fyrsta venjing fyri TB/FCS/Royn. Vant verður við Stórá kl 18:00.
Allir leikarar, sum hava áhugað at venja við vaksnamannadeildina, eru vælkomnir til venjingina.
At byrja við verða tað Karl Øster og Palli Augustinussen sum fara at … Les meira
Jólaheilsan frá Tvøroyrar Bóltfelag23. desember 2016 | TB
Tvøroyrar Bóltfelag vil við hesum ynskja limum, stuðlum, leikarum og øllum kring felagið eini friðsæl og gleðilig jól.
Venjaraskeið í 201720. desember 2016 | TB
Við hesum víðarigeva vit eina røð av tíðindaskrivum frá Fótbóltssamband Føroya í samband við venjaraskeið, ið verður fyriskipaði í 2017.
Yvirlit:
- B1 venjaraskeið
- B2 venjaraskeið
- B4 venjaraskeið / B próvtøka
- Impulsskeið í ítróttarsálarfrøði
B1 venjaraskeið
Ætlanin er at … Les meira
Samstarv um vaksnamannafótbóltin17. desember 2016 | TB
15. december var eykaaðalfundurin har tað einasta málið sum var á skránni var samstarv um vaksnamannafótbóltin fyri 2017.
Atkvøtt bleiv og endaliga úrsliti á eykaaðalfundinum hjá Tvøroyrar Bóltfelag var eitt sera greitt ja til samstarv. 44 atkvøður fyri og sjey … Les meira
Eykaaðalfundur 15. december30. november 2016 | TB
Við hesum skal boðast frá, at eykaaðalfundur verður tórskvøldið 15. december í hølum felagsins við Stórá klokkan 19:00.
Á skránni er eittans mál og tað er møguligt samstarv um fótbóltin.
Allar nevndir endaliga skipaðar28. november 2016 | TB
Tvøroyrar Bóltfelag kundi stutt eftir eykaaðalfundin boða frá, at starvsnevndin hevði skipað seg, tá høvdu hinar báðar nevndirnar ikki skipað seg. Men nú eru bæði fótbóltsnevndin og ungdómsnevndin skipaðar.
Í fótbóltsnevndini hjá Tvøroyrar Bóltfelag verður Bjarni Nygaard formaður, meðan Jan … Les meira
Nýggju nevndirnar í felagnum11. november 2016 | TB
Eftir eykaaðalfundin ónsdagin 2. november eru nevndirnar nú skipaðar. Samanumtikið kann sigast, at broytingar eru hendir í øllum nevndum. Niðanfyri sæst yvirlit yvir nýggju nevndirnar í felagnum. Starvsnevndin hevur skipað seg, meðan hinar báðar nevndirnar ikki hava endaliga skipa seg.


text:
Forkunnugt tiltak á Seglloftinum Søguligi bygningurin hjá T.F. Thomsen verður ónsdagin 25. Januar 2017 karmur um spennandi og forkunnugt tiltak. Rigmor Dam, ...
Í november 2016 var kommunuval í Føroyum og stutt eftir hetta varð nýtt býráð skipað á Tvøroyri. Sjálvt skiftið í ...
Væl umtóktu vælveruvenjingarnar fyri aldursbólkin 65+ byrja nú aftur. Lagt verður til brots í dag, týsdagin 10. Januar, kl. 16:00 í ...
Vísandi til kommunustýrislógina kapittul 3, §13 um kommunustýrisfundir, verða hesir kommunustýrisfundir fyri 2017 lýstir at verða í ...


text:
Orð: Sigurbjörn Einarsson
Lag (2007): Knút Olsen
Týtt: Petur Jacob Sigvardsen
Viðmerking: Týddur í 2006.
1. Drottin, Guds sonur, sum dustið mítt bar,
doyði at lívga mítt søkkandi far,
reis upp av grøv, og tá veitti hann mær
æviga ríkið á himni hjá sær.
2. Kristus, í náði tú komst her til mín,
kveikti tað ljós, sum meg vakti til tín,
orðið títt varð mær ein livandi lind,
ljómaði við mær tín heilaga mynd.
3. Júst sum eg eri, tú játtan gav mær,
eyga títt heilaga tekkir og sær
hjarta mítt mist burtur mið sítt og mál,
vilja mín blindan og dálkaða sál.
4. Tó vilt tú eiga meg, fátæka barn,
– heimleyst og javnmett við skugga og skarn,
sekt mína gloymir, um særdi eg teg,
fríkenn og grøð tú og umskapa meg.
5. Trúgvin mín sær teg, og sólin mær skín,
sál mín tær fagnar og brosar til tín,
vaknar sum blóman, tá veturin fer,
– heiður tær veri, sum lívið oss ber!
6. Frelsari heimsins, mítt hjarta er títt,
hugsan mín, vilji og alt, sum er mítt,
lovi og kunngeri kærleika tín,
kongur vár, bróðir og lívgevi mín.


text:
Halda líðingar nakrantíð uppat?
Svarar tú ...
ja?
nei?
kanska?
BÍBLIAN SIGUR
„Gud ... skal turka hvørt tár av eygum teirra; deyðin skal ikki vera longur, og hvørki sorg, skríggj ella pína skal vera longur.“ — Opinberingin 21:3, 4, umseting eftir Victor Danielsen.
HVØNN TÝDNING HEVUR HETTA FYRI TEG?
Tú fært vissu fyri, at Gud ikki er atvoldin til okkara trupulleikar. — Jákup 1:13.
Tú verður uggaður, tí tú veitst, at Gud skilir teg, tá ið tú hevur tað ringt. — Zakarias 2:12.
Tú fært vón um, at allar líðingar skulu halda uppat. — Sálmur 37:9-11.
KUNNU VIT VERULIGA TRÚGVA TÍ, BÍBLIAN SIGUR?
Ja, í minsta lagi av tveimum orsøkum:
Gud hatar líðingar og órættvísi. Legg til merkis, hvussu Jehova Gud hevði tað, tá ið fólk hansara í forðum varð illa viðfarið. Bíblian sigur, at tað harmaði hann, at fólkið varð ’plágað’. — Dómararnir 2:18.
Gudi dámar ikki tey, ið fara illa við øðrum. Bíblian sigur til dømis, at hann hevur andstygd fyri teimum, „ið úthella sakleyst blóð“. — Orðtøkini 6:16, 17.
Gud hevur umsorgan fyri hvørjum einstøkum av okkum. Tað er ikki bert tað einstaka menniskjað, sum ’kennir pláguna og sorgina, ið yvir tað er komið’; Jehova ger tað eisini! — 2 Krønikubók 6:29, 30.
Jehova fer skjótt, við sínum ríki, at gera enda á líðingunum hjá hvørjum einstøkum av okkum. (Matteus 6:9, 10) Inntil tá uggar hann eymliga tey, sum søkja hann. — Ápostlasøgan 17:27; 2 Korintbræv 1:3, 4.
HUGSA UM HETTA
Hví loyvir Gud líðingum?
Bíblian svarar hesum spurninginum í RÓMBRÆVINUM 5:12 og í SEINNA BRÆVI PÆTURS 3:9.
LÆR MEIRA
Hví loyvir Gud óndskapi og líðingum?
Hvussu byrjaði óndskapurin, og hví hevur Gud loyvt honum so leingi? Halda líðingar nakrantíð uppat?


text:
Forlagið hevur bústað í Føroyum (V-tal: 42 35 21), men ritstjórnin er í Keypmannahavn. Leiðari av forlagnum er Jógvan Isaksen. Í novembur 2013 bleiv tað gjørd avtala millum Føroyaprent við Jon Hestoy á odda og forlagið um neyvt samstarv.
Forlagssøga
Mentunargrunnur Studentafelagsins er Føroya elsta forlag og er sprottið úr Hinum føroyska Studentafelagnum í Keypmannahavn, sum bleiv stovnað í 1910. Sambært M.A. Jacobsen í 25 ára minnisritinum hjá felagnum gav J.H.O. Djurhuus felagnum gávubræv:
”Hann læt felagið eiga rættin til at geva út skaldskap sín, og vildi so væl til, at Poul Niclasen, sum tá (1914) var í Aarhus sum prentari, beyð sær til at prenta bókina við lagaligum gjaldingartreytum. Vit fingu so í lag, at bókin kom út í tí søguliga árinum 1914, og føroyska studentafelagið stóð sum útgevari”. Yrkingar 1914 eftir Janus Djurhuus var sostatt fyrsta útgávan hjá forlagnum. M.A. Jacobsen endar stubban hjá sær við hesum reglum: “Sum vit vita, hevur felagið verið ført fyri at geva út 2. útgávu av hesi bók (1923), umframt skaldskap Jóannesar bónda (1932). //Føroyska studentafelagið hevur við hesum bókaútgávum skrivað navn sítt i bókmentasøgu okkara, og eg vil ynskja eftir, at felagið eisini í komandi árum vil fara undir bóklig verk til frama fyri føroyska mentan.” Fyribils gekk tað spakuliga fyri seg við bókaútgávu, men í 1924 hevði felagið givið út eitt lítið hefti við titlinum Føroysk staðanøvn greitt úr hondum av Louis Zachariassen, Chr. Matras og Jørgen-Frantz Jacobsen. Heitið á bóklinginum var annars Uppskot til stavsetingar av føroyskum staðanøvnum, og varð hann sendur til løgtingið, tí studentafelagið helt, at tey donsku aloftast bronglaðu nøvnini, sum umsitingin brúkti, vóru burturvið. Løgtingið viðgjørdi málið og koyrdi tað í fyrst eina nevnd og so eina aðra, og síðani hvarv tað.
Tey fylgjandi árini gav Hitt føroyska Studentafelagið í Keypmannahavn við millumbilum út bøkur. Nevnast kunnu t.d. Nýggjar Yrkingar eftir Janus Djurhuus í 1938 og Íðukálvar eftir Trónd Olsen í 1939. Í 1957 verður Mentunargrunnur Studentafelagsins settur á stovn undir felagnum við tí høvuðsatliti at taka sær av bókaútgávu. Nøkur ár seinni verður hesin forlagsparturin fluttur heim til Føroya, har hann enn hevur innivist. Einahelst í 1960-árunum fara útgávurnar at fjølgast, eitt nú Veitslugávan, Flekka og Ilionskvæði koma út hesi ár, og forlagið gerst ein av teimum dyggastu útgevarunum av føroyskum upprunatilfari. Soleiðis er eisini í dag, har tað mesta av føroyskum føgrum bókmentum kemur út á Mentunargrunni Studentafelagsins.


text:
Tony Bennett
Tony Bennett (3. august 1926; upprunaliga navn: Anthony Dominick Benedetto) er ein amerikanskur stórband/jazz-sangari. Í august mánaða 2006 fylti Tony Bennett 80 ár. Hann varð føddur í august 1926 í New York City. Upprunaliga leikpalsnavn hansara var italienska/amerikanska navnið Joe Bari, men sjónleikarin Bob Hope mælti honum til at brúka sítt egitð navn, í amerikanskum formi. Í áratíggju hevur hann verið ein tann best umtókti listarligi amerikanski sangarin í USA bæði millum áhoyrarar og starvsfelagar. Hann er sangarin við vakrastu útgávuni av "They Can´t Take That Away From Me" hjá George Gershwin, "In My Solitude" hjá Duke Ellington og "The Way You Look Tonight" hjá Jerome Kern.


text:
Litava
Litava (Litaviskt: Lietuva) er lýðveldi í Miðevropa. Litava hevur mark við Eystrasalt, Russland (Kaliningrad) og Lettland í norðri, Pólland í vestri, og Hvítarussland. Litava mørkini eru, kanska meiri enn onnur evropeisk, broytt óteljandi ferðir í søguni. Litava skilur seg á mangan hátt frá hinum báðum Baltalondunum. Meginparturin av fólkinum er litavar; í Estlandi og Lettlandi er rættiliga stórur partur av fólkinum tilfluttir russarar. Mesta fólkið býr eisini inni í landinum - har høvuðsstaðurin, Vilnius, eisini er - og ikki við strendurnar. Triðja, sum víkur frá, er fruktagóða jørðin. Litava var fyrsta landið í fyrrverandi Sovjetsamveldinum, sum tók loysing, og síðan hevur Litava leita vestureftir. Litava er limur í bæði NATO, ES og ST. Litava gekk soleiðis á odda fyri at koma burturúr Sovjetsamveldinum, og tað kostaði eisini eitt hart stríð við stjórnina í Moskva, sum eisini royndi at brúka vald at steðga loysingarroyndini.
Búskapur[rætta | rætta wikitekst]
Litava er eitt land í vøkstri og við nógvum møguleikum, og landið hevur ment seg til at hava ein opnan marknaðarbúskap. Litava hevði ætlað at gerast partur av evra-samstarvinum í ES í 2007, men orsaka av ov høgari inflatión, sleppur Litava ikki við enn [1].
Landbúnaðurin hevur stóran týdning fyri litavska búskapin.


text:
Orð og lag: Marijohn Wilkin og Kris Kristofferson
Týtt: Øssur Berghamar
1. Einki eg megni í sjálvum mær
kraft mín tú ert, hjálp tú mær bert
at hvíla í tær.
Kósina vís mær – og leið mína kenn!
Gev mær tín frið, leið meg hvørt stig
bert ein dag í senn!
Niðurlag: Bert ein dag í senn, mín Jesus,
er alt mær tørvar júst nú.
At liva meg lær við styrki frá tær,
mítt álit ert tú.
Gjárdagurin fór, mín Jesus,
í morgin ei komin er enn.
Eg biði teg: vís mær tín veg,
bert ein dag í senn!
2. Sært tú tann ófrið, í heiminum er?
Myrk hendan tíð – bardagi, stríð
meg ótryggan ger.
Men tú ert hin sami, ert virkandi enn.
Eg líti á teg, vís mær tín veg
bert ein dag í senn!


text:
Orð og lag: Ókendur
Týtt: Kajfinn Hammer
1. Ein dagin ein maður, so er mær sagt frá,
á ferð millum bygda reið hestbaki á,
tá bilsin hann steðgar, hans undran gerst stór,
ein rødd hoyrist syngja í nánd hetta kór:
:,:Barn til konganna Kong,:,:
hóast alt tó eg eri barn til konganna Kong!
2. Við vegin hann sær, tá hann lítur seg um,
ein fátækan, boygdan zigøynara, sum
við jaðaran situr og syngur: “Á, sig,
hvør undurfult er tað at eiga Guðs frið!”
3. Við jaðaran stendur eitt skirvisligt tjald,
og hóskandi lívd er til húsvognin vald;
ein útslitin hestur í grasinum stóð,
men frá jaðaranum ljóðar hin røddin so fró:
4. Hin ferðandi víst var ein ólátað sál,
zigøynarans sang hann uppfatar sum skrál!
“Hoyr, býttlingur, sig mær, hví syngur tú so?
Um tú kongabarn ert, sig, hví húsast tú so?
:,:Barn til konganna kong,:,:
um tú kongabarn ert, sig, hví húsast tú so?”
5. Zigøynarin svarar: “Hoyr, Frelsari mín
eins fátækur var, tá Hann bar krossin Sín;
í Himmalsins dýrd Hann nú ræður og býr,
har stað ger til reiðar til hvønn tann, sum trýr!”
6. “So, tú kongabarn ert? Víst eg síggi títt “slott”
og tín “kongaliga vogn”, á, nei, halt tú nú tott!”.
Men zigøynarin fattur tá rættir sín rygg
og sigur: “Á, sál, kom, á Jesus tú hygg,
:,:tú eitt Kongabarn gerst,:,:
um tú trýrt nú á Jesus, tú eitt Kongabarn gerst!
7. Væl er kroysa mín trong, – einki purpur og lín,
Guð tó hevur á Himli eitt slott bygt til mín!
Tí gleðir mín sál seg og syngur sín song:
Alla æru til Jesus, Hann, hin konganna Kong!”


text:
8. Hvat er Guds ríki?
1. GUDS RÍKI ER EIN VERULIG STJÓRN
„Komi ríki Títt! Verði vilji Tín, sum í Himli, so á jørðini við!“ – Matteus 6:9-13
Hvat er Guds ríki?
Opinberingin 11:15
Guds ríki er ein stjórn, sum fer at stjórna jørðini úr himli.
1. Timoteusarbræv 6:15
Jesus er kongurin í Guds ríki.
Opinberingin 14:1, 4
144.000 menniskju skulu stjórna saman við Jesusi úr himli.
Hebrearabrævið 4:15; 5:8
Jesus og tey 144.000 skilja, hvussu vit hava tað, og hvørjar trupulleikar vit hava at stríðast við.
2. JESUS VERÐUR BESTI STJÓRNARIN
„Hann skal við rættvísi døma tey, ið lítið hava at týða.“ – Esaias 11:4
Hví er Jesus tann besti at vera kongur í Guds ríki?
1. Timoteusarbræv 6:16
Allir stjórnarleiðarar á jørðini doyggja fyrr ella seinni, men Jesus fer ongantíð at doyggja. Alt tað góða, sum Jesus fer at gera fyri okkum, varir um ævir.
Esaias 11:2-4
Jesus fær gjørt nógv meira fyri okkum, enn nakar stjórnarleiðari á jørðini er førur fyri. Hann hevur størri vald enn allir stjórnarleiðarar á jørðini til samans. Hann er rættvísur og vísir samkenslu.
3. GUDS RÍKI SYRGIR FYRI, AT GUDS VILJI VERÐUR FRAMDUR
„Gud Himmalsins [skal] grunda ríki, sum í allar ævir ikki skal verða lagt í oyði.“ – Dániel 2:44
Hvat hevur Guds ríki longu gjørt? Hvat fer tað at gera í framtíðini?
Opinberingin 12:7-12
Eftir at Jesus varð settur sum kongur í 1914, kastaði hann Satan út úr himli og niður á jørðina. Tí er jørðin so full av trupulleikum, sorg og pínu.
Prædikarin 8:9; Opinberingin 16:16
Í Harmageddon fer Guds ríki at beina fyri øllum teimum óndu og spiltu stjórnunum á jørðini.
Sálmur 37:10
Tey, sum halda fram at gera tað, sum er ónt, verða fyribeind.
Opinberingin 22:1-3
Tá ið Guds ríki stjórnar jørðini, verður eingin sjúka ella deyði, og øll menniskju æra Guds navn.


text:
Gongustjørnur
Jørðin er ein av átta stórum og næstan rundum klótum, sum mala um Sólina. Klóturnar eru gongustjørnur: stórar kúlur av metali, gróti og gassblendingum, sum ganga í ringrás um eina stjørnu. Tær fimm, sum eru næstar okkum (Saturn, Jupiter, Mars, Venus og Merkur) síggja vit við berum eygum. Tí vistu fólk í fornøld um tær.
Ikki fyrr enn kikarin varð uppfunnin í 17. øld, vórðu hinar gongustjørnurnar sæddar. Uranus varð funnin í 1781 og Neptun í 1846; Pluto, sum varð funnin í 1930 og undan henni Ceres, sum varð funnin í 1801, hava verið taldar millum gongustjørnurnar, men eru tað ikki longur (sí greinarnar Pluto og/ella Gongustjørnudvørgar).
Jørðin og hinar gongustjørnurnar ganga í eini mestsum rundari rás um Sólina, men tær snara eisini um seg sjálva. Tær lýsa ikki, men vit síggja tær, av tí at Sólin skínur á tær, og ljósið verður kastað aftur til okkara. Flestu gongustjørnur í sólskipan okkara hava mánar malandi í ringrás rundan um seg; bert Merkur og Venus tykjast bróta frá hesi meginreglu.


text:
2011
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- januar, februar - kollvelting í Egyptalandi
- 18. mars - Messenger missión til Merkur
- 22. juli - Yvirgangsálop í Noregi, hópmorð á ung fólk á Utøya og bumbuatsókn í Oslo. Tað var Anders Behring Breivik ið framdi bæði hópdrápini á Utøya og bumbuatsóknina í Oslo.
- 29. oktober - Løgtingsval í Føroyum
- november - Dánjal Petur Hansen (Piddi) úr Saltangará varð eftirlýstur av løgregluni, og síðan varð staðfest, at hann var blivin myrdur. Líkið varð tó ikki funnið tá. Ein kroati varð varðhaldsfongslaður og seinni dømdur sekur. Næstan trý ár seinni, hin 31. august 2014, fann ein frítíðarkavari eina beinagrind av einum mennskja niðri á havbotninum útfyri Ljósá á 22 metra dýpi og 150 metrar úr landi. Nýggju dagar seinni, eftir at tekniskar kanningar vóru gjørdar varð kunngjørt, at talan varð um líkið av Dánjal Petur Hansen.
- 24. november - Ódnin Berit herjaði í Føroyum og í øðrum londum. Ódnin førdi til stórar skaðar kring alt landið, serliga í Suðuroynni. Trý hús á Tvøroyri mistu alla yvirtromina, eitt av teimum var eldrasambýlið. Tey gomlu vóru førd úr húsinum stutt áðrenn yvirtromin varð skrødd omanav av ódnini.
- 3. desember - leingingin av flogbreytini á Vága Floghavn frá 1.200 m til 1.799 m er liðug.
- 25. desember - Ódnin Dagmar, eisini nevnd Jólaódnin 2011, herjaði í Føroyum, Noregi og øðrum londum. Skaðarnir vóru stórir í Føroyum, tó ikki so ógvusligir sum 24. november sama árið.
Ítróttur[rætta | rætta wikitekst]
Fótbóltur[rætta | rætta wikitekst]
Svimjing[rætta | rætta wikitekst]
- 26. juli - Pál Joensen svam seg í finaluna í 800 metrum frí í HM í svimjing 2011 í Shanghai við næstbestu tíðini av øllum, tíðin var 7:45,55, sum eisini var nýtt norðurlendskt met.
- 27. juli - Pál Joensen svam finaluna í 800 metrum frí í HM í svimjing 2011 í Shanghai, hann gjørdist nummar fimm.
- 30. juli - Pál Joensen svam seg í finaluna í 1500 metrum frí í HM í svimjing 2011 í Shanghai, við tíðini 14:56,66 svam hann sætt bestu tíðina, kvalifiseraði seg til Summar-OL 2012 í London og setti nýtt norðurlendskt met.
- 31. juli - Pál Joensen svam finaluna í 1500 m frí í HM í svimjing 2011 í Shanghai og gjørdist nummar fýra við tíðini 14:46,33, bert 0,67 sekund frá bronsu heiðursmerki. Hann betraði harvið norðurlendska metið frá degnum fyri við 10 sekundum og betraði eisini um kvalifikatiónstíðina til Summar-OL 2012.
Føðingar[rætta | rætta wikitekst]
Andlát[rætta | rætta wikitekst]
- 9. januar - Peter Yates, bretskur leikstjóri (f. 1929)
- 18. januar - Robert Sargent Shriver, amerikanskur politikari (f. 1915)
- 23. mars - Elizabeth Taylor, amerikonsk sjónleikarinna (f. 1932)
- 24. mars - Axel Tórgarð, stjóri í Útvarpi Føroya og føroyskur rithøvundur og týðari (f. 1923)
- 2. mai - Osama bin Laden, leiðari fyri Al-Qaeda (f. 1957)
- 19. juli - Jens Pauli Heinesen, føroyskur rithøvundur (f.1932)


text:
11. PARTUR
Innblástir sangir, sum ugga og læra
Dávid og aðrir skriva sangir, sum skulu brúkast í tilbiðjanini. Orðini til 150 av teimum eru varðveitt í Sálmunum
TANN størsta bókin í Bíbliuni er eitt savn við andaligum sangum. Teir eru skrivaðir í einum umleið 1000 ára longum tíðarskeiði. Í Sálmunum standa nakrar av teimum djúpastu og mest kenslubornu trúarlýsingunum, sum nakrantíð eru skrivaðar. Ein røð av menniskjansligum kenslum verður lýst í hesum lovsongum, heilt frá gleði og takksemi til sorg, sút og angur. Tað er týðiligt, at sálmaskøldini høvdu eitt álitsfult og inniligt samband við Gud. Latið okkum kanna nøkur evni, sum verða viðgjørd í hesum lýriska savninum.
Jehova hevur rættin til fullveldið, er verdur at verða tilbiðin og lovaður. „Eingin uttan Tú eitur [Jehova], hin hægsti yvir allari jørðini!“ lesa vit í Sálmi 83:19. * Nógvir sálmar hálova Jehova fyri tað, hann hevur skapt, millum annað stjørnuhimmalin, ymisku sløgini av lívi og tað undurfulla mannalikamið. (Sálmur 8, 19, 139, 148) Aðrir dýrmeta Jehova, sum tann Gud, ið bjargar og verjir síni trúføstu. (Sálmur 18, 97, 138) Uppaftur aðrir æra hann sum hin rættvísa Gud, ið tekur sær av teimum kúgaðu og straffar tey óndu. — Sálmur 11, 68, 146.
Jehova hjálpir og uggar tey, ið elska hann. Kendasti sálmurin er kanska Sálmur 23, har Dávid lýsir Jehova sum ein góðan hirða, ið leiðir, verjir og syrgir fyri seyði sínum. Sálmur 65:3 minnir tænarar Guds á, at Jehova er hann, „sum hoyrir bønir“. Nógv, sum hava syndað álvarsliga, hava funnið ugga í at lesa Sálmarnar 39 og 51, har Dávid í inniligum orðingum lýsir, hvussu hann angraði sínar álvarsligu syndir og sigur frá áliti sínum á, at Jehova fyrigevur. Í Sálmi 55:23 er ein eggjan til at hava álit á Jehova og at kasta allar byrðar á hann.
Jehova fer at broyta heimin við Messiasríkinum. Fleiri brot í Sálmunum vísa týðiliga fram til Messias, tann fyriboðaða kongin. Sálmur 2 profeterar, at hesin stjórnarin skal beina fyri teimum óndu tjóðunum, sum veita mótstøðu. Sálmur 72 opinberar, at hann fer at gera enda á hungursneyð, órættvísi og kúgan. Og sambært Sálmi 46:10 skal Gud við Messiasríkinum gera enda á kríggi og eisini forkoma øllum stríðsvápnum. Í Sálmi 37 lesa vit, at tey óndu verða týnd, meðan tey rættvísu harafturímóti skulu búgva á jørðini í allar ævir og gleða seg í fullkomnum friði og samljóði.
— Grundað á Sálmarnar.
^ par. 5 Í summum umsetingum er tað ørindi 18.
LÆR MEIRA
Hvat er Guds ríki?
Hvør er kongur í Guds ríki, og hvat fer Ríkið at avrika?


text:
Orð: Kirstine Nielsen
Lag: Hin tíðin, ið rann
Týtt: Jákup Berg
Upprunaheiti: Pensionistsang
1. Ein várdag ein vónríkur unglingi ber
sítt brá móti tølandi tindi,
ið lýsir og lokkar og tykist so nær,
og unglingin sterkur í sólskini lær,
eymt kíndur av várligum vindi.
2. Hann heldur, at lætt er at koma uppá,
og fátt kann á leiðini forða;
her fuglurin letur og loftleið er blá,
og stjørnurnar lýsa, tá nátt fellur á,
so funnvísur lætt er at spora.
3. So byrjaði ferðin í treysti og trá
upp lívsfjalla líðina brøttu;
har smeðið og illgongt er, segðist frá,
og ofta í ótta sær hugin brá,
tá snávandi fót vandi hótti.
4. Eitt blomstrandi teppi so vakurt at sjá
var ofta ein lúrandi fári,
tað fjaldi kanska rivu og gjá,
ið hættislig var at sleppa ífrá
í hesari líðini sváru.
5. Og ofta í toku hon huldi tey, nátt –
tey mál, ið torfunnin vóru.
Í tíðarmeldri mangt smildraðist smátt,
av unglingadreymum í huga er fátt –
tær bliknaðu, hugsjónir stóru.
6. Men merkti enn ferðin teg nógv ella lítt,
so tekur nú lotið at svala;
alt tykist mót kvøldi so fagurt og frítt,
so friðarligt, stilt í dagsetri blítt,
tá sólin hon byrjar at dala.


text:
Landsstýrið lítla virðing fyri íslendskari hjálp
politikkur03-01-2017 - 12:58 - Jóanis Nielsen
Vit eiga at vísa virðing fyri einum glaðum gevara. At Poul Michelsen, landsstýrismaður og løgmaður geva íslendinum vátan vøttin, er lítið virðiligt.
Við skalvalopum á Flateyri og Suðavík í Íslandi, var innsavnan sett í gongd í Føroyum. Úrslitið var ein barnagarður í hvørjum stað. Tað vóru serliga føroyingar glaðir og stoltir um. Vit vístu brøðralag.
Tá fíggjarkreppan rakti Ísland hart, bjóðaðu føroyingar eitt lán upp á 300 mió. kr til Íslands. Ein dropi í havinum hjá teimum, men íslendingar vístu óendaligt takksemi. Vit vóru sanniliga glað, tí nú høvdu vit roynt, tað vit orkaðu.
Nú ódnir hava rakt Føroyar, er innsavnan farin fram í Íslandi. Svarið frá okkara landsstýrið er NEI-takk. Tryggingin dekkar, svarar landsstýrismaðurin. Men er tað rætt? Alt er ikki tryggja og øll kenna jú lítlu bókstavirnar hjá tryggingarfeløgunum.
Einum glaðum gevara skal vísast virðing. Hvat um óeydnan veruliga herjar okkum, hvat skulu okkara brøður i vestri gera? Taka kjansin og fáa enn ein vátan vøtt úr Føroyum? Haldi, at landsstýrið kundi borið seg meira virðiligt at og virðismett glaðar gevarar í vestri.
Jørgen Niclasen, Fólkaflokkurin


text:
Popularne rymy do
zycie
mnie
inie
czas
jest
dzień
zawsze
ciebie
wszystko
świecie
świat
życia
wiele
się
będzie
oczy
siebie
razem
serce
serca
chwilę
domu
słowa
urodziny
Tobie
marzenia
lat
świata
rana
miłości
Rymy do Epikur
abażur, agentur, ajentur, allozaur, alosaur, alozaur, aludur, ambrazur, Amur, amur, angostur, aparatur, apertur, apretur, arkatur, Arktur, armatur, Arthur, Artur, asesur, audiatur, augur, aur, awantur, Aznavour, ażur, Bajkonur, Baldur, bandur, Bangalur, Baur, biur, bondur, bonjour, bordiur, brandmur, bratrur, brawur, broszur, bur, Bur, bzdur, causeur, Centaur, centaur, cenur, cenzur, cezur, chałtur, charmeur, chmur, ciur, cordur, couleur, cwaniur, Darfur, datur, deleatur, Deskur, Didur, dinozaur, docentur, dompteur, Dufour, dur, dyktatur, dyrektur, dyżur, dziur, Dżajpur, Dżodhpur, emerytur, empereur, Epikur, eppur, EUR, fachur, faktur, farfur, figur, filur, fioritur, fiorytur, fleksur, fraktur, frytur, fryzur, fur, futur, Futur, garnitur, gaur, gbur, giaur, gipiur, gipsatur, glazur, gopur, gramatur, grawiur, grodetur, hondur, hour, Hur, Indaur, inwentur, Isaur, Izaur, jaszczur, jour, jur, kabur, kagur, kalambur, kanelur, kangur, Kanpur, kaptur, Kippur, Kipur, kiur, klauzur, knur, koafiur, kocur, Koczur, koczur, kolektur, kolur, kompatur, komtur, konfitur, kontur, kordur, korektur, kostur, krakelur, kreatur, kubatur, kukabur, kultur, kupiur, kuprodur, kur, kuwertur, kwestur, Labour, Lahaur, langur, laudetur, Laur, laur, lazur, lektur, lemur, ligatur, liniatur, lisiur, Lumpur, lur, Lur, lwipazur, Majsur, maksur, malatur, Mandżur, manikiur, markur, marmur, maskonur, matur, Maur, Mazur, mazur, McArthur, mensur, menzur, Mercosur, mezozaur, mikstur, milikiur, miniatur, Minotaur, misiur, monsieur, mozazaur, mundur, mur, nachur, Nagpur, namur, natur, Nur, nur, obskur, OMTUR, pandur, paradur, parkour, parkur, partytur, Pasteur, pazdur, pazur, pedikiur, pelur, piechur, pleur, plur, płaskur, politur, ponur, postur, poszur, pozytur, półfigur, pretur, prezesur, procedur, procur, profesur, prokur, proskur, ptifur, punktur, PUR, purpur, pyrodur, rajfur, razur, receptur, rejentur, retour, romadur, ruptur, rur, sakur, salisbur, samur, seigneur, sekatur, sequitur, Seymour, siddur, sidur, Singapur, statur, stołbur, struktur, stryktur, sur, Sur, sygnatur, sylur, synekur, szczur, sznur, Szolapur, Sztur, szur, tablatur, tambur, tekstur, tektur, tellur, tempur, tessitur, tessytur, Timur, tinktur, tiurniur, tonsur, tortur, Tour, tour, traktur, tresur, trubadur, tur, TUR, turniur, tynktur, uczkur, Ujgur, ur, Ur, uwertur, viveur, voyeur, welur, werdiur, wichur, Wilbur, wilczur, winidur, wizur, żur


text:
Summar litir komnir!
Nú eru summarlitirnir frá Mii Cosmetics og Vinylux komnir.
Nýtt make-up merkið
Mii Cosmetics eitur nýggja merkið, ið vit hava fingið.
Nýggir prísir
Nú eru nýggju prísirnir komnir.
Nýtt í HKcare
Vit selja nú Vinylux, frá CND
Aftur make-up
Enn einaferð hevur Halgerð verið so heldig at hon er sloppin at smynka til myndatøku.
Make-up
Halgerð hevur lagt make-up á Astrid herfyri, til eina myndatøku.
Venjing hjálpir slitgigt í knæ og mjødn
Trupulleikar við knæ- og mjadnapínu...hetta kann vera loysnin.
Gransking í Danmark vísir langtíðar bata fyri knæ og mjadna pínu, um ein fylgir einum 8 vikurs venjingarætlan.
Gávubræv til gávu
Ein sera góð føðingardagsgávagáva, ið øll vera glað fyri.


text:
Orð og lag: Lester Flatt og Earl Scruggs
Týtt: Flóvin Tyril
1. Á krossins grumma træ á Golgata
mín Harri doyði fyri meg;
hann leið og rópti: „Alt er fullgjørt nú!“
og fríur, fríur gjørdist eg.
Niðurlag: Hann bankar blítt á tínar hjartadyr
og bønar um at sleppa inn,
við eymum hjarta tolin bíðar hann
at tváa tína synd, títt sinn.
2. Teir tornakrýndu høvur Frelsarans,
av enninum rann strítt hans blóð.
Mín synd, mín skomm, mín dómur rámtu hann,
tá vreiðikoyril Guds hann sló.
3. Ein dag at heinta síni kemur hann,
at flyta tey heim í sín stað.
Hann lívsins krúnu geva okkum skal –
ein ævig signing verður tað.


text:
Stefanie Scott
Stefanie Noelle Scott (fødd 6. desember 1996) er ein amerikonsk sjónleikarinna og songkvinna. Hon er mest kend fyri sín leiklut sum Dana Tressler í spælifilminum Flipped har hon vann ein 2011 Young Artist Award (Heiðursløn til ungt listarfólk) og fyri sín leiklut í No Strings Attached sum unga Emma. Í sjónvarps ídnaðinum spælir hon Lexi Reed í sjónvarpsrøðini A.N.T. Farm á Disney Channel. Føroyska tónleikafyritøkan Baroli Music hevur gjørt lagið til sangin FYI, sum Stefanie Scott syngur.
Innihaldsyvirlit
Tónleikaútgávur[rætta | rætta wikitekst]
Filsleiklutir[rætta | rætta wikitekst]
Heiðurslønir[rætta | rætta wikitekst]
Keldur[rætta | rætta wikitekst]
- ↑ "33rd Annual Young Artist Awards". http://www.youngartistawards.org/noms33.html. Heintað May 7, 2012.


text:
Havgird
Sjónleikurin Havgird verður framførdur í Íslandi í Grafarleikhúsinu í Hafnafirði 16. og 17. apríl.
Leikurin er vorðin til í einum samstarvi við kenda íslendska leikstjóran, Águstu Skúladóttir, sum saman við føroyskum sjónleikarum hevur gjørt leikin.
Í stuttum viðgerð leikurin lívið hjá fimm verum á havsins botni, vit fáa innlit í, hvussu tær komu niður har, og hvussu teirra gerandisdagur er.
Leikurin er eitt væl samansett spæl í ljóði og ljósi, bæði við sínum álvarsomu senum eins og skemtibrot eru við.


text:
Changeling
Changeling (á føroyskum: Býtisbarn) er ein amerikanskur filmur. Hesin krimi/drama filmurin við Angelina Jolie, John Malkovich og leikstjórnaður av Clint Eastwood, ið var tilnevndur til tveir Academy Award Oscars, er bygdur á eina sanna søgu.
Filmurin byrjar í Los Angeles í Kalifornia, mars 1928, tá Christine Collins (Angelina Jolie), ein einlig mamma, kemur heim og sær, at níggju ára gamli sonur hennara, Walter (Gattlin Griffith), er horvin. Púra frá sær sjálvari ringir hon til politiið og greiðir frá hvat hent er. Fimm mánaðir seinni frættir hon at Walter er funnin í Illinois. Politiið, ið fegnast um at endiliga fáa positivt ummæli, tí teir annars bert verða settir í samband við korruptión og svart samstarv við teir ólóligu. Gleðin hvørvur tú skjótt, tá Christine sigur at drongurin, hon er komin at taka ímóti á tokstøðini, ikki er sonur hennara.
Hvat síðani hendir í filminum er ein rekkja av korruptheitum, hvar politiðið roynir at manipulera Christine til at halda, at "Walter" veruliga er sonur hennara. Hóast hetta er sera torført og sera niðurgerandi fyri Christine, kempar hon sterkt ímóti trýstinum og hevur enn eina vón um at finna son sín.
Leikarar[rætta | rætta wikitekst]
- Angelina Jolie
- Jeffrey Donovan
- John Malkovich
- Jason Butler Harner
- Amy Ryan
- Michael Kelly
- Geoff Pierson
- Colm Feore
- Denis O'Hare


text:
Nina Malinovski (f. 1951) er danskur rithøvundur. Hon er dóttir kenda yrkjaran, Ivan Malinovski. Sjálv hevði hon ongar ætlanir um at gerast rithøvundur, men tá ið hon sum 21 ára gomul á fyrsta sinni las Edith Sødergran, setti hon sær fyri at gerast høvundur. Hon gav út sítt fyrsta yrkingasavn í 1981. Hon er útbúgvin filmsritahøvundur frá Statens Filmsskole. Nina hevur verið fleiri ferðir í Føroyum. Yrkingarnar, sum standa í Vencili eru týddar, tá ið Nina var í Føroyum og vitjaði til bókadagarnar í 2013.
Tekstir í Vencili
Sjey yrkingar. Nr. 15/2015, s. 71-77.


text:
Orð og lag: Sólfríð Maria í Rók og Lív Justinussen
Viðmerking: Yrktur á summarlegu í Nesvík í 2009.
1. Her eri eg
klárur at renna.
Spentur eg eri,
tí Gud hevur sagt, at
hann hevur ein veg,
har nógv er at royna.
Eg kundi valt annað,
men eg velji Jesus!
Niðurlag: Bíblian hon vísir mær, hvønn veg eg fara skal.
Ikki er lætt at ganga har, men Jesus hjálpir mær,
tí við sínum anda hann vil fylla meg og vísa veg (x2)
-in heim.
2. Her eri eg!
So stuttligt tað er
at vera saman
við vinum mínum.
Vit spæla her
og Guds orð vit hoyra,
har Jesus meg velur.
“Og eg velji Jesus!”


text:
Vágar
Vágar er oyggj í Føroyum millum Mykines og Streymoy. Vágar er við sínum umleið 178 km2 triðstørsta oyggj í Føroyum, og her búgva umleið 3 túsund fólk. Vágar hevur vegasamband við meginøkið gjøgnum Vágatunnlinum, sum var fyrsti undirsjóartunnil í Føroyum. Sambandið út í heim er eisini úr Vágum, har einasti flogvøllur í Føroyum liggur.
Vágar eru eyðkendar við stóru vøtnunum Leitisvatni/Sørvágsvatni og Fjallavatni umframt smærri vøtnum, har væl liggur fyri at fiska. Hetta er størsta óbygda øki í Vágum. Øll strondin norðanfyri, frá Gásadali í vestri til Sandavágs í eystri, liggur sum ein stór nátturupark og gevur ríkar møguleikar fyri upplivingum. Størsti hólmarnir í landinum liggja vestanfyri, Tindhólmur og Mykineshólmur. Gistingartilboð í oynni eru Hotel, Vallaraheim, camping, Ból og Biti og summarhús, møguleiki er at eta á matstovu og kaféteria. Serstakt fyri Vágar er einasti flogvøllur í landinum. Hóast oyggin ikki hevur nógv smá vøtn, so eru tey tvey størstu vøtnini, Fjallavatn og Leitisvatn her. Í 2003 fekk oyggin fast samband um undirsjóvartunnil til Streymoynna.
Innihaldsyvirlit
Landafrøði[rætta | rætta wikitekst]
Norðasti landoddi er Slættanes, sunnasti Trælanípa. Móti landsynningi er Stakkurin og móti útnyrðingi Barðið. Uppi yvir Stakkinum stendur Trøllkonufingur. Vágar eru vøkur oyggj, her kunnu vit síggja stillar firðir, breiðar dalar, fuglaberg, høg fjøll, stór vøtn og stórar slættar. Langvegin gjøgnum oynna gongur ein breiður dalur, sum eitur Klovin, og í honum eru tvey størstu vøtn í Føroyum, Sørvágsvatn, studum kallað Leitisvatn, og Fjallavatn. Úr Sørvágsvatni fellur Bøsdalafossur. Fjøllini eru breið omaná og ikki brøtt uttan tey í útnyrðingshorninum. Tey hægstu eru Árnafjall (722 m), Eysturtindur (715 m) og Malinstindur (683 m). Brøtt berg eru um allar síður á oynni fram móti Vestmannasundi. Størstu áir eru Sjatlá og Repsá. Vestur úr sunnara armi á Sørvágslendinum eru hólmarnir Tindhólmur og Gáshólmur. Millum Vágalandið og Tindhólm standa tveir sjáldsama vakrir drangar. Gáshólmssund millum Tindhólm og Gáshólm og Stórasund millum Tindhólm og drangarnar eru ikki farbar uttanfyri kunnigar menn í góðum veðri. Innanfyri drangarnar er Drangasund.
Bygdir[rætta | rætta wikitekst]
35 % av fólkinum í Vágum búgva í Miðvági, 33 % búði í Sørvági og 27 % búði í Sandavági. Knøpp 5 % búðu samanlagt í hinum trimum bygdunum. Fólkatalið í oynni vaks við 158 fólkum frá 1. jan. 2005 til 1. januar 2011 [1].
- Gásadalur fólkatalið 1. jan. 2011 var 21
- Bøur fólkatalið 1. jan. 2011 var 74
- Sørvágur, fólkatalið 1. jan. 2011 var 1.016
- Vatnsoyrar fólkatalið 1. jan. 2011 var 53
- Miðvágur fólkatalið 1. jan. 2011 var 1.058
- Sandavágur fólkatalið 1. jan. 2011 var 825
- Slættanes †
- Víkar †
Myndir[rætta | rætta wikitekst]
-
-
-
-
Bøur og Tindhólmur
-
-
-
Sandavágur, kirkjan
-
-
-